“Lebih 20 Hospital Call, Tiada Satu Pun Mahu Terima Suami”-Rebecca Kongsi Detik Paling Cemas & Mohon Doakan Kesihatan Suami.

Susulan peningkatan kes covid-19 dari hari ke hari sekali gus menjadikan semua hospital kerajaan atau Pusat Kuarantin dan Rawatan Covid-19 Bersepadu (PKRC) bahkan hospital swasta sekali pun berada di dalam situasi yang kritikal. Kebanjiran jumlah pesakit menyebabkan hampir semua katil ICU sudah penuh dan menyebabkan pesakit-pesakit yang kritikal terpaksa menunggu untuk menerima rawatan.

Detik sukar itu juga telah dilalui oleh Pelakon Datin Rebecca Nur Al Islam apabila gagal untuk menempatkan suaminya, Datuk Norazam Sulaiman di hospital swasta untuk mendapatkan rawatan kecemasan.

Dilihat Datin Rebecca Nur Al Islam gagal menahan air mata semasa sesi live di instagram tersebut, malah dilihat kerap terbatuk-batuk kesan daripada Covid-19. Didoakan semoga cepat sembuh dan dipermudahkan urusan.

Memetik berita daripada Harian Metro, ujar Datin Rebecca apa yang paling menyedihkan adalah ketika menghubungi lebih 20 hospital ibu kota dan Selangor tiada satu pun mahu menerima suaminya  yang memerlukan bantuan oksigen dengan segera susulan kepadatan pesakit positif Covid-19.

“Sebaik tiba di sebuah hospital swasta, kami diberitahu perlu menunggu giliran kerana jumlah pesakit yang ramai dan padat.

“Percaya atau tidak, saya dan suami perlu menunggu hampir dua jam di tepi jalan di dalam ambulans. Saya juga akui ada satu kedegilan apabila seboleh mungkin tidak mahu membawa suami ke hospital kerajaan atau Pusat Kuarantin dan Rawatan Covid-19 Bersepadu (PKRC) di Taman Ekspo Pertanian Malaysia (MAEPS) Serdang kerana saya amat takut jika keadaan suami akan bertambah teruk selepas melihatkan situasi di hospital swasta yang cukup menakutkan.

“Sementara menunggu giliran untuk suami saya menerima rawatan di hospital itu, saya teringat ada sahabat memberitahu terdapat hotel di ibu negara yang menjadi Pusat Kuarantin Risiko Rendah Swasta (PKRCS) kendalian klinik swasta. Jadi saya terus membawa suami untuk mendapat alat bantuan oksigen kerana keadaannya sangat kritikal. Alhamdulillah, suami saya akhirnya menerima bantuan oksigen namun doktor memaklumkan dia kini berada di tahap 4 Covid-19,” katanya.

Suami Menangis Mohon Teman

Menurut Rebecca, suaminya kini menerima rawatan di sebuah pusat perubatan swasta di sini selepas menerima panggilan sekitar jam 10.30 malam, semalam.

“Ketika mendapat panggilan telefon pusat perubatan di sini yang memaklumkan seorang pesakit Covid-19 dibenarkan pulang selepas keadaanya stabil, saya terus membawa suami ke hospital berkenaan.

“Ketika berada di wad kecemasan hospital terbabit, saya sangat sedih apabila melihat suami saya buat pertama kali menangis di depan saya. Dia beritahu dia tak sanggup dan minta jangan tinggalkannya.

“Berkali-kali dia cakap yang dia takut dan mohon saya berada di sampingnya. Namun saya diberitahu yang saya tidak boleh menemani suami di hospital kerana dia akan ditempatkan di wad yang lebih ketat kerana keadaannya yang sudah berada di tahap 4 ke 5.

“Selepas selesaikan urusan suami, saya tiba di rumah sekitar 5 pagi tadi. Alhamdulillah setakat hari ini anak-anak semua tidak demam cuma dua pembantu saya kini perlu dibawa ke hospital,” katanya.

Mohon Total Lockdown

Tambah Rebecca, selepas menjalani ujian saringan Covid-19 dia mengambil keputusan untuk menjalani kuarantin di rumah berbanding ke pusat kuarantin susulan jumlah pesakit Covid-19 yang semakin ramai dan keadaan pusat kuarantin yang padat.

“Selepas saya, suami, kesemua anak-anak dan pembantu rumah disahkan positif Covid-19, kami bersepakat untuk menjalani kuarantin di rumah. Saya agak takut untuk membawa anak-anak dan pembantu ke pusat kuarantin kerana setahu saya keadaan di sana sangat padat.

“Justeru saya mohon kepada kerajaan untuk rasalah apa yang rakyat hadapi sekarang. ‘Total lockdown’ kena dilaksanakan. Sesungguhnya penyakit ini sangat bahaya dan jahat. Kalau tidak semakin ramai yang akan mati, jatuh sakit serta kehilangan insan tersayang,” katanya.

Sebelum ini, Rebecca berkongsi berita mengenai keluarganya termasuk tiga pembantu rumah disahkan positif Covid-19, pada 8 Julai lalu.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Bila Serentak Balik Kampung, Ada Yang Pilih ‘Check in’ Homestay. Wanita Ni Share Keperluannya & Ada Baiknya Buat Begitu!

Tentunya seronok sangat jika kita adik beradik dapat balik ke kampung ketika ini dan dapat  berkumpul serentak  beramai-ramai setelah sekian lama tidak dapat bertemu dek kerana pandemik Covid-19.

Pun begitu, bila semua berkumpul keadaan rumah tentunya sesak dan memang tidak cukup bilik untuk semua. Terpaksa ada yang tidur di ruang tamu dan sebagainya. Keadaan ini tentu sahaja ada yang rasa tidak selesa.

Pun begitu kalau ada adik-beradik, anak saudara sudah berumahtangga dan sesekali berkumpul ramai di kampung, tentu ada diantaranya ambil pilihan untuk check in homestay atau motel murah untuk tidur dan janganlah dikecam atau perli keluarga tersebut.

Ini sebagaimana perkongsian Puan Insyirah Soleha, ada baiknya diambil iktibar dan panduan agar kita melihat ada betul dan baiknya check in homestay ketika balik ke kampung.

Sesekali Berkumpul Adik Beradik

Benar. Rumah itu dahulunya membesar bersama-sama dari bayi sehingga dewasa, tapi bila sudah berumahtangga ada pasangan tambahan pula kalau ibu menyusu sangat perlu ruang privasi untuk berehat dan menyusu anak.

Apalagi kalau anak-anak kecil yang ramai, terkadang nak selak pakaian duduk mengadap dinding usaha nak tutup aurat masa menyusu tapi baby pula memusing kuak lentang kuak rama-rama. Ada yang meragam menangis beriya nak suruh ibu baring untuk selesa.

Benar. Rumah itu dahulunya boleh sahaja bersesak adik beradik yang ramai, bila sudah berumahtangga ada ipar duai agak susah nak jaga aurat terutama lepas keluar tandas, takkan nak berkemban tuala pula lagi-lagi kalau dah ada anak dara.

Sepupu sepapat ramai, ada sudah bujang ada sudah anak dara tak boleh lagi nak bertepuk tampar sayang macam kecil main kahwin pondok-pondok belakang rumah nenek sambil cari biji getah buat main congkak dan kutip cendawan di pokok getah selepas hujan berhenti. Ada ikhtilat yang perlu dijaga.

Kalau 20 tahun dahulu, kita rasa meriahnya rumah datuk nenek boleh tidur ramai-ramai di beranda atau ruang tamu, hari ini kita dengar banyaknya kisah anak-anak gadis yang pernah kena gangguan seksual oleh ahli keluarga sendiri.

Tengah malam tidur separa mati sebab penat lari siang hari, tak sedar selimut terselak nampak aurat lalu pula pakcik lepas balik dari lepak di kedai kopi. Gegar juga iman walau anak saudara sendiri.

Tidur lambak di ruang tamu terutama anak dara atau ibu dara sendiri is a big no. Susah nak pelihara aurat. Dah penat seharian di dapur, tidur tak sedar aurat dah buka. Takkan nak bertudung sentiasa tambah pula musim panas kan.

Aurat Perlu Dijaga

Kadang ada yang ‘segan’ nak balik rumah mertua kerana susah nak jaga aurat.

Benar. Bukan selalu nak berkumpul ramai-ramai. Boleh saja sepanjang siang malam berkumpul di rumah ayah bonda nanti nak tidur menginap di homestay atau motel murah, bukan kerana berlagak tak mahu berpanas bertudung sekali sekala tetapi aurat juga sangat perlu dijaga.

Kalau tidak, masakan kita dengar datuk membaham cucu.
Bapa saudara seks grooming anak saudara.
Sepupu sama sepupu terlanjur.

Mungkin 20 tahun lalu kita anggap tak mengapa, lalu hari ini kita terpaksa mengubati mangsa-mangsa yang melalui ujian emosi untuk merawat mental mereka yang trauma.

Jangan ulangi kelam kisah pada masa hadapan.
Anak dara atau bujang teruna, masing-masing perlu dipisahkan. Ibu ayah ambil cakna, kerana kita mahu sekeluarga masuk Syurga.

Ummu Amir, Bercakap yang baik atau diam.


Ibu, Kalau Penat Rehatlah, Jangan Paksa Diri. Ibu Penuh Amarah Adalah Ibu Yang Penat. Kita Bukan Superwoman!

Ibu, kalau letih rehatlah walau sekejap

Hari ni dira hampir mental breakdown, sebabnya LETIH

Arra memang betul2 menguji kesabaran, dira boleh jaga 5 Kakak Imra sorang2,tapi untuk jaga Arra sorang dira tak boleh handle, sebab dia sangatttttttt aktif tak padan 8 bulan plus dia punya separation anxiety tak boleh bawak bincang,

Hari ni sambil basuh pinggan hampir nak nangis sebab Arra melalak kat bawah macam kena dera, dia nangis bukan rengek biasa pakej meraung terus!

Dalam hati duk zikir sabarkanlah aku ya Allah, janganlah Kau izinkan aku hilang kewarasan kali ni,

Dengan rumah macam kedai mainan pecah, mainan bola berterabur, kakak tumpahkan air, arra penyet biskut kat lantai, Arra nak berdukung je kerja dia,

Serius tiber je datang macam bisikan suruh kurung anak2, tape mulut sorang2,

Dira stop buat kerja rumah, tarik nafas panjang2 pastu ucap pada diri

Terima kasih Allah untuk nikmat ini,
Terima kasih sebab kurniakan anak yang aktif tanda dia sihat

dalam sebak ambik Arra dukung, layan kakak main, hari ni ayah budak2 ni balik awal dia bawak gi pantai, dia tanya sebab apa muka berkerut masam gini, rozi sejenis kalau dira senyap muka masam dia jadi susah hati, tapi kalau mulut aku pokpek2 marah dia okay pulok haha

Sebab dia kenal dira,kalau dira diam ada benda yang sangat tak kena

Dira jawab sepatah je,

” letih “

Lillahi dira letih, mental dan fizikal,

Dia balik je memang dira pass baton, rumah tongkang pecah pandai2 laa kemas, nak makan pandai laa masak, sebab perempuan bila letih tapi dia push diri dia, dia akan jadi bukan lagi diri dia,

Mula2 okay, lama2 K.O

Ibu,kalau penat rehatlah jangan paksa diri, ibu yang penuh amarah adalah datang dari seorang ibu yang penat, kita bukan superwoman,

Its okay rumah bersepah sebab kita ada anak yang sedang meneroka, its okay kalau kadang2 tak sempat masak, jangan push diri,

Komunikasi tu penting,
Penat, luahkan dan ambik masa rehat seketika,

Kita hanya boleh memberi apa yang kita ada,

Hanya yang sakit akan menyakiti,
Hanya yang kaya kasih sayang akan menyayangi,

Sayangi diri sendiri dahulu,
Baru kita akan ikhlas menyayangi yang lain 💕

Love,
Puan Nedy Nadira
Bukan superwoman


Ibu Anak Ramai Sesuai Sangat Amalkan Minum Air Ni.

Setiap wanita yang telah berkahwin dan telah pun melalui proses kelahiran untuk beberapa kalinya,  sewajarnya lebih mengambil berat dalam penjagaan dalaman wanita.

Ini penting bagi menjamin hubungan intim suami isteri tetap hebat.  Bagi tujuan ini, wanita Melayu banyak mengamalkan minuman herba dan salah satunya sebagaimana yang dikongsikan oleh Pn Aida ini.  Diharap dapat memberi manfaat dan serasi dengan tubuh anda.

Jus kembali perawan

Bahan-bahan:

5 biji ibu kunyit hidup
7 helai daun sirih
5 ketul temu kunci
10 ketul gula batu
10 biji asam- (segenggam)
1 liter air kosong

Cara buat:
1. Bersihkan kunyit dan temu kunci buang kulitnya.

2.  Basuh bersih2 bersama2 daun sireh. Jangan pulak pakai sabun.

3. Kisar semua bahan yg dah bersih tu sampai lumat gunakan air yg dah disukat tadi.

4. Masuk dalam periuk penuhkan dan tuang baki air dari botol tadi.

5. Masukkan gula batu dan asam.

6. Masak sampai mendidih.

7. Sejukkan tapis guna penapis yg paling halus . Biarkan sejuk masukkan dlm botol boleh simpan dalam peti ais.

8. Biarkan mendap baki hampas kunyit, baru lah boleh diminum.

Ekstra tip : Boleh juga masukkan sedikit halia, cekur masa mengisar untuk buang angin.

Cubalah ye.. insyaAllah masalah dalaman wanita akan berkurangan. Minum segelas kecil pagi dan petang. Selamat mencuba

Kredit : Aida Md Salleh via Mahn


Tekanan Dan Sakit Kepala Saling Berkait. Hadam Info Kesihatan Ni Supaya Kekal Sihat.

Apabila seseorang terlampau dibebani oleh kerja yang banyak, mula lah menimbulkan perasaan stress dan tekanan. Malah ada stress di pejabat secara tidak langsung terbawa-bawa sampai ke rumah sehingga menjejaskan hubungan sekeluarga. Keadaan ini boleh menyebabkan hubungan sesama keluarga menjadi renggang dan tidak mustahil anak-anak akan bermasam muka dengan ibunya akibat dimarahi.

Lebih menakutkan lagi, boleh menjejaskan kesihatan. Kajian diterbitkan Jurnal Perubatan: CirKajian diterbitkan Jurnal Perubatan: Circulation pada 2000 bertajuk Tekanan Mental Boleh Merosakkan Dinding Dalaman Salur Darah Seseorang menunjukkan tekanan berpanjangan yang tidak diuruskan dengan baik boleh menyebabkan kerosakan dinding dalam salur darah (disfungsi endothelial) selama empat jam.

Kerosakan ini membuatkan saluran darah rosak dan kolesterol lebih mudah mendap di dalamnya. Kesan jangka masa panjang akan menyebabkan saluran darah tersumbat dan akhirnya penyakit jantung, tekanan darah tinggi dan strok akan berlaku.

STRESS VS SAKIT KEPALA

Bagaimana ianya berlaku:

1. Ketika berfikir, otak manusia akan menerima satu signal dan akan menghasilkan satu hormon didalam badan kita untuk bertindak terhadap signal yang diberi oleh otak.
Secara ringkas untuk mudah difahami, hormon yang otak kita hasilkan itu saya beri nama sebagai “stress hormon”.

2. Apa yang “stress hormon” ni lakukan ialah dia akan mencetuskan suatu keadaan dalam badan kita untuk “fight or flight” atau kata nama lain ialah bertindak melawan dan melindungi badan kita dari segala ancaman.

3. Tekanan darah akan meningkat kerana otak memerlukan oksigen yang banyak dan kesemua otot dibadan kita akan mula mengeras dan kembali pada keadaan asal sekiranya stress telah hilang.

4.Walaubagaimanapun, sekiranya kita mengalami stress secara berterusan ianya akan mengakibatkan otot dibadan kita akan berterusan mengeras dan kelamaan menjadi ketat atau we call as “Muscle tightness and stiffness of the joint”.
Kesannya, badan kita akan mengalami beberapa masalah sakit sendi dan berbalik pada tajuk kita ianya akan mengakibatkan sakit kepala yang melampau dan berterusan.
Keseluruhan otot di bahagian tengkuk, bahu, dan belakang badan menjadi keras dan ketat sehingga menyukarkan pergerakan harian seperti ingin menoleh, menunduk, berasa lenguh dibahagian leher dan bahu.

LANGKAH PENCEGAHAN DAN KAEDAH RAWATANNYA:

Pencegahan:

Ketika membuat sesuatu kerja atau aktiviti sila pstikan postur badan dalam keadaan yang betul dan selesa.
Berehat daripada melakukan sebarang kerja atau aktiviti selepas 45 minit selama 5-10 minit bagi meregangkan badan.

Minum air yang mencukupi bagi memastikan badan dalam keadaan segar dan oksigen yang dibekalkan ke otak mencukupi.

Rawatan:

1. Menggunakan hot pack atau pek pemanas dibahagian yang terasa tegang selama 10-15 minit bagi melancarkan aliran darah dan melembutkan otot yang tegang.
2. Melakukan senaman regangan di bahagian otot tengkuk dan bahu sebanyak 3-5 kali ulangan, setiap pagi, sebelum tidur atau setiap 45 minit ketika melakukan kerja atau aktiviti.
3. Melakukan senaman menguatkan otot leher seperti “chin tuck”.
4. Sekiranya sakit berterusan sila berjumpa Fisioterapi bertauliah bagi mendapatkan nasihat dan rawatan.


Antara Petua Terbaik Nak Sihat, Saintis Pun Dah Sahkan. Sekeluarga Amal Tanpa Ragu!

Dalam banyak-banyak petua yang kita amalkan untuk menjaga  kesihatan seisi keluarga, yang ini rupanya telah diakui saintis. Ruginya kalau tidak diamalkan.

Apakah itu?

Jom semak perkongsian ini yang diberikan oleh Dr Suri Rowii .

Disertakan petua yg telah dilakukan ujian saintifik untuk membantu mengurang kolesterol secara alami. Diantaranya adalah:

Petua jantung sihat

a. makan/minum minyak zaitun (banyak asid lemak mono tak tepu @ MUFA). Minyak zaitun telah dibuktikan dlm banyak kajian saintifik diseluruh dunia untuk kesihatan jantung

Petua turunkan kolestrol

b. makan banyak sumber fiber larut air contohnya oat dan buah-buahan cth buah tin. Fiber larut air lebih tinggi keupayaan utk bantu turunkan kolesterol berbanding fiber tak larut air.

c. makan oat dan minum barli (sumber tinggi beta-glukan). Bahan ini kawal kemasukan kolesterol dlm darah

d. makan bawang putih (ada allicin dan komponen sulfur)

e. minum jus oren @ limau kasturi (kaya bahan flavanone) – bahan bertindak sebagai antikolesterol. Dalam tubuh, bahan ini membentuk bahan yg bertindak sbg antikolesterol.

f. Minum teh hijau – (kaya bahan ECGC dan epicatechin) yg boleh bantu turunkan kolesterol

g. Ambil minyak ikan -(kaya omega3)


Macam-macam Boleh Buat Dengan Cuka, Rugi Kalau Tak Tahu!

Penggunaan cuka di dalam masakan, semua antara kita sedia maklum. Bukan sahaja digunakan untuk menyediakan menu masakan tradisi, malah di negara-negara Barat juga menggunakan cuka ini dalam pelbagai jenis masakan.

Pun begitu, ada 8 lagi kegunaan lain cuka yang boleh dipraktiskan oleh ibu-ibu dalam mengurus hal rumah tangga. Nak tahu apakah dia, jom baca sampai habis!

Jangan tak percaya, cuka juga boleh digunakan untuk mematikan rumpai yang tumbuh di laman rumah anda. Cara penyediaannya cukup mudah. Anda boleh terus tuangkan cuka di atas rumpai yang hendak dimusnahkan. Tahap asid yang terkandung dalam cuka itu akan merosakkan tumbesaran rumpai tanpa merosakkan kualiti tanah.

2. Hindar bersemut

Semut memang tidak suka terhidu bau cuka. Oleh itu sediakan bancuhan 1 bahagian cuka bersama satu bahagian air.

Semburkan pada bahagian laluan semut sama ada di dalam rumah mahu pun di luar rumah. Hakikatnya semut tidak akan mati, tapi akan menghindari dari kawasan yang telah disemburkan cuka tadi.

3. Bunga lebih segar

Umumnya kita suka menghias bunga segar di dalam rumah untuk diletakkan di atas meja makan dan sebagainya. Untuk memastikan bunga kekal segar dan tahan lama menurut Gardening Know How, campurkan 2 sudu cuka dan 1 sudu gula di dalam 1/2L air. Siap bancuhan tersebut, barulah letakkan jambangan bunga.

4. Bersihkan kesan karat

Jika perkakas memasak seperti pisau, sudu malah alatan berkebun cangkul, gunting dan sebagainya sudah mula berkarat, apa solusinya? Mudah sahaja ambil cuka dan rendamkan semua perkakas tersebut di dalam cuka semalaman. Kemudian keesokannya sental dengan berus dawai dan lihatlah hasilnya perkakasan kembali bersinar macam nampak baharu.

5. Bersihkan lantai

Cuka juga merupakan bahan terbaik untuk mencuci permukaan tile kediaman anda. Basahkan keseluruhan permukaan lantai dengan air terlebih dahulu dan tuangkan cuka secara merata. Biarkan 30-60 minit (tapi jangan sampai kering) dan gosok. Kotoran paling degil pun akan berjaya dibersihkan.

6. Bersihkan pasu lama

Cuba tengok pasu di luar rumah anda, mungkin sudah kelihatan kusam. Cara untuk mengilatkannya? Tak perlu guna sabun, gunakan cuka sahaja. Sediakan bancuhan 1 bahagian air bersama satu bahagian cuka. Rendamkan pasu di dalam bacuhan tersebut 30-60 minit, dan sental. Kotoran serta tindak balas miniral yang terhasil pada permukaan pasu yang nampak putih-putih tu akan bersih dengan mudah.

7. Bahan pencuci tangan

Ramai antara kita lebih selesa melakukan tugas-tugas membersihkan rumah tanpa menggunakan sarung tangan. Ini sebenarnya anda memberi peluang risiko yang tinggi untuk anda mendapat alahan. Cucian dengan air bersih sahaja tidak mencukupi. Anda perlukan sabun atau lebih baik cuci tangan dengan cuka. Ia ibarat anda sterill tangan selepas melakukan kerja-kerja pembersihan.

8. Menyegarkan sayuran

Jika sayur yang dibeli di pasar kurang segar, cubalah rendamkan sayur tersebut bersama rendaman air yang dicampur dengan sedikit cuka. Hasilnya sayur yang hendak dimasak terlihat kembali segar.


Ustaz Ni Kongsi Cara Terbaik Ibu ayah Boleh Amalkan Untuk Doakan Kesembuhan Anak Yang Sakit!

Bila anak-anak kita diuji dengan kesakitan pastinya hati kita sebagai ibu ayah terasa begitu sedih dan tidak sanggup melihat anak-anak menanggung derita. Hinggakan terdetik di hati kalau boleh biarlah kesakitan itu kita sendiri menanggungnya.

Pun begitu, menerusi perkongsian Ustaz Mohammad Asraff Ayob Al-Hafiz ada cara yang lebih baik untuk ibu ayah doakan kesejahteraan dan kesihatan anak-anak agar segera sembuh. Ini perkongsiannya;

AMALKAN DOA INI UNTUK SEMBUHKAN ANAK SAKIT TERUK :

Anda pernah hadapi ujian anak disayangi sakit teruk?
Saya ada pengalaman tersebut. Sakit anak tidaklah teruk sangat tapi kita selaku ibu-bapa, risaunya lain macam. Kasihan tengok anak kecil menangis cakap ‘sakit, sakit’… Ada waktu tu saya sampai berdoa, ‘Ya Allah, saya tak sampai hati tengok anak saya yg sakit ni. Engkau pindahlah kesakitan tu padaku…’

Tok guru ada tegur, tak wajar berdoa begitu. Eloknya berdoa kesembuhan. Tapi begitulah kasih-sayang kita mak-abah kepada anak. Dan waktu tu kita rasa lemah sangat. Ada duit, medical card, hospital terbaik, doktor pakar dan pamantauan rapi pun belum tentu kesembuhan terjamin.

Sebabnya, sehebat manapun kemampuan manusia, kita tidak mampu mengawal kuman. Cukuplah virus Covid menunjukkan keterbatasan kita. Ketika ini, kita perlukan sangat bantuan Tuhan.

Tok guru sampaikan pesan, selain berusaha, jangan lupa berdoa sebab kuman, virus dan lain-lain ni hakikatnya makhluk Allah juga. Mereka belum tentu taatkan kita, tetapi mereka pasti taatkan Tuhan. Kita boleh berusaha mengubati, ambil antibiotik, ubat dan sebagainya tetapi asasnya tetap sama :

Pergantungan kita terhadap Tuhan As-Syafi (Maha Penyembuh) wajib diperkuatkan.
Dia yang mencipta kuman. Pasti Dia juga berkuasa mutlak datangkan penyembuhan. Dalam rangka kita berusaha mengubati penyakit berlandaskan ‘sunnatullah’ (makan ubat, pergi hospital, jumpa doktor dll), jangan lupa untuk gandingkannya dengan ‘qudratullah’ : kuasa mutlak Allah Ta’ala.

Bahasa mudahnya, dalam usaha makan ubat, usaha juga berdoa. Kita kuatkan ikhtiar dan dalam masa sama, keyakinan tetap dibulatkan kepada Allah Ta’ala. Keyakinan yang kita pelajari dari Nabi Ibrahim a.s :Dan apabila aku sakit Dialah yang menyembuhkan aku. (Surah AS-Syu’ara, ayat 80)

Maka dalam posting ini, saya kongsikan doa yang saya amalkan. Doa ini saya anggap ‘gred A’ kerana ia datang dari Mahaguru terulung, Rasulullah s.a.w. Hadithnya sahih, riwayat muslim. Caranya ialah :

1. Baca Al-Fatihah
2. Baca 3 Qul
3. Pegang bagian tubuh yang sakit lalu membaca :
بِاسْمِ اللَّهِ (3 kali)
أَعُوذُ بِعِزَّةِ اللَّهِ وَقُدْرَتِهِ مِن شَرِّ مَا أَجِدُ وَأُحاذِرُ (7 kali)

Maksud : Dengan menyebut nama Allah, aku berlindung kepada Allah dan kuasa-Nya dari keburukan yang tertimpa padaku dan yang aku khuatirkan.

Cubalah amalkannya. InsyaAllah mujarabnya cepat. Cuma dalam teknik di atas, saya menambah bacaan Fatihah dan 3 Qul. Surah Fatihah bagus sebagai pembuka kepada kesembuhan. 3 Qul pula bermanfaat sebagai ihktiar akidah kita untuk meletakkan anak dalam naungan & penjagaan Tuhan.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Cara Simpan Duit Gaji Tanpa Beban

Ini cara simpan duit gaji yang boleh anda cuba. Meskipun bukan mudah tetapi ianya berkesan.

Sedikit-sedikit lama-lama menjadi bukit! Terdapat pelbagai cara simpan duit gaji yang dipraktikkan oleh ramai pihak.

Masing-masing mempunyai pendapat dan cara yang berbeza. lanya sangat subjektif bergantung kepada setiap individu.

TIPS SIMPAN DUIT GAJI TANPA BEBAN

RM1 – Setiap hari masuk dlm tabung. Total setahun RM 365 so genapkan cikitt agi bagi RM400

RM5 – Simpan setiap minggu 2 keping. Total genapkan setahun RM500

RM10 – Simpan setiap minggu 2 keping. Total setahun genapkan RM1000

RM20 – Simpan setiap bulan 2 keping. Total setahun genapkan RM500

RM50 – Simpan ikut bulan genap (Feb, April, Jun, Ogos, Oktober, Disember) Total setahun RM300

RM100 – Simpan ikut bulan ganjil (Januari, Mac, Mei, Julai, September, November) Total setahun RM600

TOTAL keseluruhan simpan setahun RM3,300. Dah boleh plan nak bercuti kat mana-mana

Sumber: Nur Nilam Sari


Anak Asyik Minum Susu, Risau Diet Tak Seimbang, Ibu Ini Buat Jus Sayur, Begini Caranya.

Jangan buat main dengan makanan seimbang terutama bagi kanak-kanak yang memerlukan pemakanan yang berkhasiat untuk pertumbesarannya.

Tidak dinafikan ada segelintir ibu bapa tidak kisah apabila anak hanya minum susu sahaja tanpa makan makanan lain. Pada mereka kandungan susu formula itu sudah mencukupinya.

Hakikatnya tiada. Anak-anak perlu juga makan makanan lain secara natural untuk kesihatan tubuh badannya.

Begitulah pengalaman yang dilalui seorang ibu apabila anaknya tidak menjamah hidangan lain, sebaliknya kerap minum susu formula. Akibatnya kesihatan anak merosot.

Mujur segera berjumpa pegawai kesihatan untuk mendapatkan nasihat. Rupanya ia berpunca daripada amalan pemakanan yang tidak seimbang.

Ikuti cara bagaimana ibu ini mendidik anaknya makan sayur, siap buat jus sayur lagi.

Kesihatan anak merosot

Beberapa tahun lepas, Aqlan, anak saya masuk hospital. Muntah tak berhenti sampai badan jadi lemah. Selama 2 malam, saya menemani beliau di PPUM.

Sorang demi sorang doktor datang. Tapi, doktor yang last ni, dia detail sikit. Habis history sakit anak yang lain dia selidik. Masalah kulit sampai masalah asthma dia korek.
Yang paling berdebar, bila dia tanya pasal diet anak. Sebab bila dia cek darah, dalam darah anak ada kekurangan zat besi. Atau iron.

Waktu tu saya kesallah juga. Kalau ikutkan, saya ni, menjaga jugaklah makan anak.
Tiap 4 jam, mesti kena makan. Nak makan candy pun, sehari sebiji dua je. Itupun lepas makan nasi. Lauk dan sayur pun, mesti cukup banyak bila makan nasi.
Portion yang disediakan, wajib dihabiskan.

Cuma mungkinlah Allah nak uji. Anak sakit lepas musim cuti raya. Waktu raya pulak, saya be easy on myself. Malas nak tunjuk fussy sangat, jadi makan apa aje juadah yang ada. Sayur, memang susah nak cari waktu raya. Mungkin sebab tulah jugak, kandungan zat kat badan anak turun. Wallahualam…

Rupanya ini sebabnya, badan susah serap iron

“Anak minum susu banyak tak?” Tanya doktor. Rupanya, kalau anak banyak minum susu lembu, badan susah nak serap iron. Langsung saya teringat kawan-kawan yang mengadu anak dia jarang makan. Asyik minum susu je. Bahaya rupanya kesan dia.

Kenapa bahaya kalau badan anak tak cukup iron?
1.Masalah tingkah laku
2. Ganggu perkembangan otak
3. Kurang selera makan
4. Kerap penat
5. Muka pucat
6.Craving kat benda-benda pelik termasuk
7.Tumbesaran terganggu

Dan, terlalu banyak minum susu lembu bukan the only penyebabnya. Tapi punca yang utamanya, sebab diet yang tak seimbang. Rupanya sangat-sangat penting rajin pelbagaikan makan untuk anak. Terutama sekali buah-buahan dan sayur.

Buat jus sayur

Balik dari hospital, terus saya semangat. Buat brokoli goreng tepung la, ajar makan daging, bagi ratah ikan bilis dan sebagainya. Sebab Dr kata, vitamin C jugak akan tingkatkan penyerapan Iron, balik kampung, kitorang beli jambu batu banyak-banyak.
Tak jadi Iron Man, tak tau lah!

Dan JUS BABY BAYAM ni adalah saranan dari sahabat saya Noraini Abd Samad yang memang superb ilmu bab makan seimbang. Aini kata, baby bayam ni dia tasteless.
Jadi, bila diblend dengan buah lain, tak ada rasa bayam langsung. Kalau blend dengan mangga, jadi rasa mangga je. Kalau blend dengan epal, rasa epal je.

Kalau blend dengan beri, rasa beri lah juga. Dan memang nampak superb kesan dia bila anak saya start minum jus ni. Lagi senang makan sayur, lagi bertenaga dan tak selalu mengadu letih.

Ni lah baby bayam. Selalu ada kat rak syuran yang ada jual sekali sayuran imported

Sumber: Wawa Shauqi


Nak Hubungan Anak-anak Ngam Tak Bermusuh, Ada Cara Ibu Kena Buat Sejak Mereka Kecil Lagi!

Sama ada sedar atau tidak, setiap kali anak  sulung bergaduh dengan adik-adiknya,  pasti kita akan marah-marah yang sulung dan dan minta untuk dia beralah.

Hakikatnya bila setiap kali adik-adiknya sahaja dimenangkan, sedarlah kita sedang membina tembok penghalang dan menyebabkan mereka menganggap musuh antara satu sama lain

Untuk itu, tindakan yang bagaimana harus kita lakukan?

Ikuti perkongsian ini moga memberi pencerahan buat ibu ayah semua.

Inilah taktik paling cepat dan berkesan yang saya gunakan untuk ‘lenturkan’ ego Kakak.

Maklumlah, anak sulung ni kadang, ada ‘ragam’ dia sendiri bila dia dah dapat adik.

Ada 5 ‘ayat keramat’ yang boleh digunakan supaya anak sulung langsung tak anggap adiknya adalah ‘pencabar’ baru kedudukannya sebagai makhluk paling disayangi ibubapa.

Dan yang penting, ayat keramat ni bukan sekadar nak tone down anak sulung ketika marah saja, tapi nak INSTALL THE RIGHT BELIEF SYSTEM tentang SIAPA DIRINYA DI MATA IBUBAPA. InshaALLAH, kena dengan caranya, anak sulung kita akan jadi PEMBANTU kita yang berjaya dalam menjadi contoh tauladan kepada semua adik-adiknya.

Adiknya umur berapa tahun, tak jadi masalah. Yang penting, taktik ni dah boleh praktis kepada anak sulung yang dah berumur 2 tahun ke atas, atau yang dah boleh faham bahasa.

Pereferably, start 3 tahun ke 4 tahun ke atas. Cuba try gunakan ayat ni depan anak sulung, dan perhatikan bagaimana ‘egonya’ lentur dan tiba-tiba, dari jadi PESAING adik-adik, dia boleh berubah jadi ‘PELINDUNG’ adik-adik.

1. SITUASI BEREBUT BARANG
Selalu kan, anak-anak ni berebut barang?Kalau anak-anak berebut barang, jangan sewenang-wenang menangkan adik yang kecil tak mengerti apa-apa lagi.

Tapi jagalah perasaan si anak sulung yang dah mula pandai kecil hati, cemburu dan kecewa itu. Jadi, dalam situasi berebut barang, tunjukkan macam kakak yang menang.

Guna ayat keramat, “Adik, minta izin dulu dari Kakak/Abang..” Walaupun adik baru berusia 6 bulan yang obviously takkan faham pun minta izin tu apa, tapi sebenarnya kita bukan bercakap dengan adik, kita sebenarnya ‘bercakap’ dengan si anak sulung untuk lenturkan ego dia, biar dia mengalah, biar dia lembut hati dengan adiknya selalu.

Selalunya, lepas suruh adik ‘minta izin’ untuk guna sesuatu barang, automatically Kakak pun akan bagi izin dan BERHENTILAH sudah adegan berebut barang dalam masa kurang 10 saat.

Tak perlu berceramah pada Kakak suruh mengalah, atau beri arahan kasar suruh Kakak jangan berebut atau sebagainya. Cara marah dan guna kuasa veto suruh kakak lepas barang pada adik, MEMANG BERKESAN kadangnya, tetapi IANYA MENINGGALKAN KESAN yang TIDAK BAIK terhadap hubungan adik-kakak untuk jangka panjang. Guna taktik ayat keramat di atas, inshaALLAH, kakak mengalah, hubungan adik beradik pun lebih harmoni selepas ini.

Jangan terkejut kalau tiba-tiba nanti semua toys kakak dia sanggup kongsi dengan adik tanpa drama derita dan air mata lagi. InshaALLAH.

2. SITUASI BERGADUH, SI ADIK MENJERIT

Ni commonlah kan. Adik tak pandai cakap lagi, bila dia marah atau tak puas hati, dia akan menjerit dan menangis. Lepastu, bila seorang dah menjerit, seorang lagi pun selalunya akan sama-sama menjerit dan guna intonasi tinggi sebab tak puas hati atau sebab rasa TERANCAM dengar adik jerit.

Ya lah, selalu bila adik jerit mesti ibubapa serbu dan terus salahkan anak sulung, kan?

So, jeritan adik sangat memberi ‘ancaman’ yang build ‘tense’ dalam diri Kakak. Tense ni lama-lama akan buat Kakak benci adik sebab sikit-sikit menangis dan at last, dia yang kena.

Maka, kakak dengan adik masing-masing jadi tak rapat kerana Kakak yang lebih selesa ‘menjauhkan’ diri dari si adik. Perasan kan masalah ni?

Jadi kembali pada situasi jerit-jerit ni, memang kita kena tenangkan Si Adik. Ada kalanya, adik marah tu SEBAB ANAK SULUNG/KAKAK/ABANG yang kacau.

Jadi, guna ayat keramat “Adik, cakap baik-baik dengan Kakak..” Sebagai hint, nak beritahu pada Kakak, “Kakak dulu yang kena ajar adik bercakap dengan baik..”

Adik yang menjerit menangis tu kita tenangkan macam biasa. Dan Kakak yang dengar ayat keramat tu pun, automatically akan mula ‘lembut’ dan tone down. Tiba-tiba, dia pun mengadu dengan kata dalam nada suara yang rendah dan lembut. Tiada lagi adegan jerit-jerit marah-marah. Mudah kan?

“Anak faham ke reverse phsychology macam ni…?”

Jawapan saya, inshaALLAH, anak faham. Tapi bukan buat sekali dua, buatlah beberapa kali. Jangan harap express result ya. Kita pun belajar sesuatu, kena ulang berkali-kali. Sama jugalah dengan anak-anak. Beri masa. Sabar itu adalah ASAS dalam mendidik anak-anak.

3. SITUASI MINTA TOLONG ANAK SULUNG JAGA ADIK

Ni antara ayat yang paling selalu saya guna.

Untuk ajar Kakak menjadi Kakak yang betul-betul bertanggungjawab dan boleh diharap tengok-tengokkan adik sementara saya meeting, mengajar, memasak, kemas rumah dan sebagainya. Untuk pastikan sesi Kakak babysitting adik berjalan tanpa adegan yang tak diingini, awal-awal lagi saya akan pesan kepada adik, TAPI MAKE SURE KAKAK YANG DENGAR YA.. “Adik, Adik dengar cakap Kakak ya..” Dan selepas itu, sambunglah dengan segala amanat kita untuk si Kakak. Contohnya, “Adik, adik dengar cakap kakak ya. Kakak tak bagi panjat kerusi, adik jangan panjat ya.. Kakak suruh makan duduk, adik duduk ya. Adik DENGAR CAKAP kakak ya..”

Dan kemudian, baru ulangkan skrip di atas kepada Kakak pula. Selalunya, kalau adik buat apa-apa yang bahaya atau yang saya tegah awal-awal, memang Kakak akan bertindak sebagai penjaga dan penyelamat yang sangat berjaya. Dia takkan biar adiknya sendirian dalam bahaya. Syaratnya, kena buat taktik di atas.

Automatically, perasaan sebagai SEORANG KAPTEN KAPAL YANG BERTAGGUNGJAWAB terhadap anak kapalnya, akan terus teraktif dalam diri Kakak.

4. SITUASI PUJUK ANAK SULUNG YANG MERAJUK/SEDIH HATI

Selalunya, anak yang berusia 2 tahun ke atas dah pandai merajuk dan ‘bawa diri’. Simple, sebab keinginan yang tak dipenuhi selalunya.

Logik anak-anak ni, kalau ibubapa sayang mereka dan hargai mereka, semua kehendak mereka mesti ditunaikan. Mereka tak faham, kadang-kadang, larangan dan penegasan juga adalah salah satu tanda kita sayang mereka.

Jadi, dalam situasi anak-anak merajuk ni, depan-depan adik, kita tuturkan ayat keramat kita. Make sure, kakak dengar. “Adik, tengok Kakak lukis ni, hebat kan Kakak? SubhanALLAH..” atau

“Adik, tadi Kakak solehah sangat, sebab Kakak tolong ibu kemas mainan tadi.. Adik TIRU/IKUT PERANGAI KAKAK ya..”

By the time anak sulung dengar yang DIA KENA JADI CONTOH/ROLE MODEL kepada adik-adik, selalunya dia pun akan terus sejuk dan tak jadi nak buat perangai tak solehah dia.

Ya, anak-anak umur 3 tahun ke atas, sudah boleh tahu perangai soleh dan perangai tak soleh. Dia boleh relate, mana perangai dia patut buat, dan mana yang dia patut tak buat. Dengar ayat keramat tadi, terus dia malu nak buat perangai yang bukan-bukan.

5. SITUASI BEREBUT PERHATIAN IBU/AYAH & ANAK SULUNG CEMBURU

Normallah kadang-kadang anak sulung ambil masa untuk ‘move on’ dan terima hakikat yang dia kini berkongsi kasih sayang dengan adiknya.

Kadang-kadang, time kita nak menyusukan, beri makan, layan adik atau apa saja dengan adik, time itu jugalah kakak pun buat-buat terdesak nak itu ini sampai tergendala kerja kita. Dalam situasi ni, ingat ibubapa, jangan sekali-kali ABAIKAN perasaan anak sulung.

Anak sulung kita dah pandai ‘kecil hati’ dan pandai ‘buat judgment’ samada kita sayangkan dia atau tak. Sedangkan adik-adik yang masih baby/kecil lagi tu belum faham lagi sepenuhnya apa yang berlaku.

Bila Kakak/Abang cemburu dengan layanan, simply JELASKAN dengan simple keperluan adik dan minta adik ‘minta maaf.’

“Adik nak Ibu suap makan ya? Ok, adik minta kakak tunggu sekejap, dan adik minta maaf kakak ya.. Lepas ni, Ibu suap kakak pula makan, ya?” Dan tarik tangan adik acah-acah minta maaf dengan Kakak. Sambil beritahu kepada Kakak, adik kecil lagi, adik lapar, adik minta maaf sebab adik nak makan dulu dan sebagainya.

Si Kakak/Abang yang DAPAT PENGHORMATAN sebegitu, lazimnya akan cair dan tiba-tiba keluarlah ayat keramat dia, “Tak apalah, ibu bagi adik makan dulu. Kesian adik tu lapar..”

Ini situasi benar yang selalu saya hadapi. Bila Kakak rasa ‘hak’ dia terancam, minta adik minta maaf. Dan dia pun, akan mula bertolak ansur dan dia tahu, dalam ‘hak’ dia untuk dapatkan perhatian ibubapa, adik juga mempunyai hak yang sama.

KESIMPULAN

Sampai bila kena guna taktik ni? Takkan sampai bila-bila?

Ya! Memang takkan sampai bila-bila. Cuba buat beberapa hari ke beberapa minggu saja. Lambat laun, Kakak memang tak kisah lagi untuk beralah dengan adik bila berlaku ‘perebutan’ meraih cinta dan perhatian ibubapa.

Tapi yang penting, kita ni parents WAJIB attend kakak pula selepas tu. Jangan diabaikan kakak pula. Mentang-mentang dia dah bertolak ansur, kita abaikan dia saja lepas tu. JANGAN ya.

HARGAI KEPERCAYAAN yang anak beri kepada kita. Dah attend adik dan janji nak attend kakak pula, jangan buat-buat lupa dengan janji kita. ATAU nanti, KESEMUA AYAT KERAMAT YANG KELUAR DARI MULUT KITA AKAN TERUS HILANG SEGALA ‘BISANYA.’ Di saat tu, sebut apa saja pada Kakak, semuanya jadi tak lut.

Sebab apa tak lut? Sebab anak dah hilang percaya. Ada banyak sebab kenapa kata-kata kita dah kurang lut dengan anak-anak, inshaALLAH lain kali saya cerita.

Cuma basically, ini adalah 5 AYAT KERAMAT yang boleh kita gunakan untuk LENTURKAN ego anak sulung dan supaya hatinya terpujuk untuk SENTIASA BERSIKAP RAHMAH DAN TOLERABLE dengan adiknya.

Ada banyak lagi ayat keramat lainnya, antara yang famous adalah, “Adik sayang Kakak, adik rindu kakak, Ibu sayang kakak” dan sebagainya. Tapi sebab ayat ni dah ramai orang tahu, saya tulis ayat yang jarang disebut seperti 5 contoh di atas tu. Ada masa, kita sambung lagi. 🙂

Kalau anda rasa bermanfaat, boleh dikongsi dengan yang lain. Kita mungkin tak ada masa menulis begini, tapi kita BOLEH DAPAT PAHALA YANG SAMA DENGAN PENULIS, andai bantu sebarkan kebaikan ini kepada orang lain. Mudah nak kumpul pahala sebenarnya!


“Sunat Masa Baby Mudah Nak Jaga.” Mira Filzah Sebak, Wan Emir Kongsi Cerita Anak Berkhatan

Pelakon terkenal, Mira Filzah dan suaminya Wan Emir Astar memaklumkan anak sulung mereka, Wan Khair Amir selamat menjalani proses berkhatan pada usianya 30 hari.

Perkongsian tersebut dimuatnaik hos program Nona menerusi laman instagramnya.

“Ketahuilah Papa dan Mama sangat bangga bila mana kamu pandai membawa diri dengan baik semasa sunat/khatan!

“Mama menitiskan air mata apabila mendengar kamu menangis pada awalnya. Papa tak menangis, tapi ngilu. Tapi sepanjang masa sehingga selesai; kamu tenang dan senyap.

“Senang doktor nak buat kerja. Bak kata Dr Razak “..depan (sunat) sudah lepas, bawah (buang air besar) pun sudah lepas.. you’re a cool baby.

“Alhamdulillah, tahniah anakku. Semoga cepat sembuh buat juara kecil tersayang kami!,” tulis Emir panjang lebar.

Perkongsian pasangan ini meraih perhatian ramai termasuklah rakan selebriti. Ada yang mengakui anak berhatan awal sangat mudah dijaga dibandingkan apabila sudah besar.

Sekadar info, Mira Filzah mendirikan rumah tangga bersama Wan Emir Astar pada 3 September 2020 dan dikurniakan Wan Khair Amir pada 10 Mei lalu.


Rendaman Ibu Kunyit, Rugi Kalau Wanita Tak Amalkannya!

Menyediakan air kunyit untuk penjagaan dalaman dan luaran tubuh badan seorang wanita itu biasa dilakukan. Bahkan terdapat pelbagai cara yang diamalkan untuk dapatkan khasiat kunyit tersebut.

Ada yang perlu keringkan kunyit terlebih dahulu kemudian dikisar menjadi serbuk untuk dijadikan minuman herba dan ada yang melakukan proses merebus  hingga berjam-jam lamanya.

Pun begitu, berbeza pula dengan perkongsian darilada Liza Salleh ini yang menyediakan air kunyit yang cukup mudah dan sesiapa pun boleh sediakan air tersebut walau sibuk.

Nak tahu bagaimana jom baca perkongsian ini.

Saya rasa nak share hari ini pada anda tips yang sempoi, menarik dan tak renyah untuk diamalkan. Minggu lepas saya join perjumpaan untuk team saya, dan berjumpa dengan sifu saya puan Suzy, Allah banyak betul tips yang diberikan.

Ok hari ini saya share pasal hat ni dulu, hari lain insyaAllah saya share tips lain pula ya.

Air kunyit..ramai yang selalu tanya saya, air kunyit nak minum macam mana? Air kunyit nak minum banyak mana? Air kunyit boleh minum bila?

Maklumlah, orang dulu dulu ada yang amalkan jus kunyitlah, air rebusan kunyitlah untuk kesihatan dalaman khususnya untuk para wanita.

Kunyit banyak khasiat, antaranya beri efek awet muda, baik untuk dalaman wanita lepas bersalin, mengawal berat badan, dan macam macam lagilah.

Selain menjadi bahan untuk masakan, kunyit juga baik untuk kesihatan. Hari ini saya nak share tips yang saya perolehi ini pada anda, sempoi je tipsnya.

Untuk mendapatkan khasiat kunyit sebenar tanpa menjejaskan khasiat kunyit tersebut dari suhu tinggi atau bahan pengawet tambahan, anda boleh membuat air rendaman ibu kunyit. Ambil kunnyit sebesar ibu jari dan racik racikkan kunyit tersebut.

Rendamkan kunyit yang diracik tadi bersama secawan air panas, tutupkan cawan dan air tersebut boleh diminum apabila suam.

Simple bukan untuk mendapatkan khasiat dari kunyit? Dan harus diingatkan, mengambil bahan berkunyit mengikut keperluan sahaja, untuk yang telah saya kongsikan ini cukuplah untuk 5@6 kali minum dalam sebulan untuk mendapatkan khasiat kunyit tersebut.


“Anak Bujang Mak Dah Kahwin Dah.” Pengganti Ibu Besarkan Adik-Beradik, Kakak Sebak Di Majlis Kahwin Adik Buat Netizen Tersentuh Hati.

Tercuit rasa hiba tatkala menonton video kakak yang tidak dapat menahan sebak sambil ditenangkan oleh adik lelakinya. Rakaman video yang tularitu dikatakan di ambil usai majlis persandingan lelaki berkenaan di Felda Lakum, Pahang./

Rupa-rupanya ada kisah yang lebih sayu disebalik tangisan tersebut. Difahamkan mereka kehilangan ibu akibat kanser payudara. Justeru segala tanggung jawab menjaga makan pakai adik selama ini dilakukan oleh kakak sulung tersebut yang dikenali sebagai Amy Fatimah,36 tahun.

Menurut pemuda bernama Mohd Amaluddin, 24, dia kehilangan ibu ketika usia masih lagi kecil, oleh itu hanya dengan kakaknya sahaja tempat untuk menumpang kasih.

Tambahnya lagi, pengorbanan kakaknya cukup besar dalam membantu ayah membesarkan mereka enam beradik, baginya kakaknya itu dianggap sebagai pengganti kepada ibu yang telah tiada.

Mengulas mengenai video yang tular itu, Amaluddin memberitahu bahawa ia terjadi tanpa diduga keran mungkin kakaknya tidak menyangka bahawa kini adiknya sudah berkahwin.

Akui sangat rapat dengan kakaknya, membuatkan kakaknya berasa sedih lebih-lebih lagi dia adalah anak lelaki pertama yang berkahwin dalam kalangan adik beradiknya.

Amaluddin di kesempatan itu, meluahkan rasa syukur dan terima kasih kepada kakaknya yang merupakan peniaga kuih tradisional, kerana telah berjasa dalam membesarkannya.


Tumit Kaki Sering Sakit, Redakan Dengan Cara Petua Lama!

Mungkin ada antara kita sering mengalami masalah tumit kaki terasa sakit bila bangun daripada tidur. Sewajarnya anda perlu ambil serius, segera dapatkan rawatan doktor!

Penyebab kepada rasa sakit ini adalah apabila berlaku radang pada bahagian plantar fascia mengikut bahasa perubatannya. Lazimnya plantar fascia kebanyakan dialami oleh mereka yang berusia antara 40-60 tahun. Pun begitu tidak mustahil bagi sesiapa pun terkena di usia di usia muda jika tidak menjaga kesihatan kaki dengan baik.

[su_highlight background=”#d2cdcf” color=”#da2835″] Cara Atasi[/su_highlight]

Ada beberapa cara atau kaedah untuk menyembuhkan rasa sakit tersebut. Salah satunya adalah dengan mengamalkan rawatan secara tradisional dengan menggunakan bawang bakar.

Amalan ini telah dipraktikkan oleh Siti Raudzah dan apa yang menarik perhatian, setelah tiga hari mengamalkan cara ini Siti Raudzah merasai perubahannya. Menurutnya, “Dah 3 hari saya amalkan makan 3 biji bawang putih bakar ni setiap pagi sebelum sarapan. Masalah sakit kaki bila bangun tidur yang saya hidapi dah ok sekarang. Kalau tak,  sebelum ni nak pijak lantai bila bangun tidur memang sakit. Kena jalan slow-slow dulu baru ok. Tapi sekarang bangun je, terus boleh jalan laju.”

“Petua ni ada sorang kakak bagi tahu saya. Dah dekat 1 tahun dia amalkan. Badannya pun saya tengok cantik. Perut pun kempis je. Segala angin dalam badan dapat diatasi. Kebaikannya untuk seluruh badan.”

[su_highlight background=”#c3c9b2″ color=”#da2835″]Cara-caranya:[/su_highlight]

1. Ambil 3 ulas bawang putih

2. Bakar dengan kulit sekali dalam 3 minit dengan api yang kecil.

3. Selepas itu makan terus isinya saja.

[su_highlight background=”#b9d8dc” color=”#da2835″]7 Ekstra Khasiat Bawang Putih[/su_highlight]

Bawang putih juga cukup terkenal mempunyai banyak manfaat untuk kesihatan dan kecantikan.

Kredit: Siti Raudzah via MAHN


Masalah Kucing Kencing Di Tempat Sama, Guna Bahan ‘Panas’ Ni Confirm Berjaya!

Masalah kucing yang kencing merata-rata masih lagi menjadi satu masalah besar buat kita di rumah. Boleh jadi rimas kalau rumah berbau kurang enak.

Lebih-lebih lagi kalau ada tetamu yang berkunjung ke rumah kita. Rasa tak selesa dan bimbang tidak disenangi tetamu. Membersihkan hari-hari pastinya amat meletihkan jika kucing kita kencing saban hari.

Bermacam-macam petua yang kita telah cuba namun masih belum menampakkan hasilnya. Si bulus kesayangan kita ini masih lagi kencing di merata-rata tempat. Perkongsian petua oleh Munie Muniroh di Facebook miliknya ini, boleh juga kita cuba.

Nampaknya petua akak menjadi. Ni untuk elak kucing kencing di tempat yang sama. Sebelum ni kencing kat luar je, sekarang ni selalu sangat kencing kat dapur.

Begitu rungutannya di facebook. Setelah buat petua guna bahan ‘panas’ ini nyata menjadi dan kucing tak lagi kencing pada tempat yang sama.

Pandai pula dorang lari pergi keluar. Sebelum ni dah cuba tuang clorox sebab kucing tak suka bau-bau gitu, tapi tak juga menjadi. Kali ni baru lah dorang tak hampir langsung dah ditempat ni!

Bahan:
Cili kering

1. Potong cili kering kecil.

2. Taburkan pada tempat yang kencing.

3. Biarkan ditabur berselerak, di seluruh kawasan.

4. Biarkan selama seminggu dan jangan di sapu. Biarkan sahaja seperti dalam gambar.

Selamat mencuba!


“Selamat Datang Sayang. 3 Imam 1 Ma’mum Untuk Family Ni.” Lama Menanti, Asfan Shah & Isteri Timang Anak Perempuan!

Lama menunggu untuk menimang cahaya mata perempuan, akhirnya penantian  penyanyi, Asfan Shah terlerai apabila isterinya selamat melahirkan anak keempat mereka pada Sabtu lalu.

Penyanyi yang terkenal dengan lagu Sumpah Cintaku itu berkongsi berita gembira tersebut  menerusi Instagramnya.

Dalam perkongsian tersebut, Asfan melahirkan rasa syukur kerana proses kelahiran cahaya mata keempatnya itu dipermudahkan Allah SWT.“Alhamdulillah. Syukur Ya Allah. ” Isteri saya telah selamat melahirkan baby ke 4 kami malam semalam. Tq pada semua yang mendoakan,” ujar Asfan menerusi kapsyennya.

Dalam pada itu, Asfan mengakui  kehadiran anak perempuan dalam keluarga mereka setelah memiliki tiga orang cahaya lelaki sebelum ini pastinya menyerikan lagi keluarga mereka.“Paling best mommy dah ada kawan dah lepas ni, nak gi shopping nak gi nursery, nak gi pasar. Hihi.

“Selamat datang sayang daddy si baby girl. 3 imam 1 ma’mum untuk family ni. Khalas.” Ujar Asfan lagi.

Asfan turut sama memuat naik gambarnya bersama bayi perempuannya tetapi masih belum berkongsi wajah kesayangannya itu kepada umum.

Pasangan ini menerima titipan tahniah dari rakan-rakan menerusi ruangan komen di dalam instgram.


“Hati Ibu Mana Tak Runtun Tengok Leher Lebam & Muka Berbirat,” Anak ‘Didera’, Wanita Ini Dedah Perangai Sebenar Pengasuh

6 hari selepas cari BS selain die , saya dan mak pergi ke rumah BS ni untk suai kenal dan turut bawa si Lufya habis berbincang dan kami tetapkan utk hantar Lufya lepas 9/9/19. Sebab masih cuti dan nak hantar mak balik kampung 😊.BS terima dan minta bayar awal bulan mungkin takut parents tak jujur.. So saya bayar sesiap awal bulan tu , tapi baby tak hantar lg tau .
.
Masa 1st hantar baby Lufya terkejut ramai sangat anak asuhan yg BS jaga , lebih 8 orang waktu tu, bs cakap ramai yg transit baby ade 3 org termasuk Lufya ☹ , bulan pertama hantar memang tak susah hati lagi . Walaupun bulan pertama hantar hanya 8 hari , kami still bayar full . Sebab kami sangat percaya pada BS ni 🥺

Mata bengkak macam baru lepas nangis
Bulan kedua , Fatin & suami sudah rase tak sedap bila hantar Lufya . Bila letak dalam carseat je menyebek nak menangis. Asal balik dari rumah BS mata bengkak macam baru lepas menangis yg lama, Naluri parents memang kuat. Jujur Fatin sebagai ibu, Fatin tahu anak Fatin mcm mana die bukan jenis high demand gila2 pun . Die sgt mudah di jaga . Fatin kerja shift so kalau hantar pagi pukul10am Fatin akan mandikan Lufya sesiap, dan kalau hantar pukul 2 petang sepatut kena ambil pukul10 malam . Tapi selama hantar Lufya dgn BS ,1 hari sahaja kami pernah tinggal Lufya sampai pukul 10pm tu pun sebab Fatin shift petang dan Suami ade operasi waktu tu 😞. Tapi still sama hantar 11 hari bayar full..
.
Pernah sehari tu Fatin tanya BS kenapa dekat leher Lufya macam ade lebam , kena semut ke? Tp BS ckp itu tahi lalat ☺ tapi lepas 3 hari yg die cakap “tahi lalat” tu hilang 🤦🏻♀ lepas dari pada tanya ni , pergi ambil Lufya BS nak naikkan harga upah 😟 tak terkejut pun sebab tahu die jaga sebab duit 😌 bincang dengan suami keesokkanya , kami bersetuju untuk bayar seperti yg BS nak . Sambil tu Fatin try jgk lagi cari bs lain dalam group tu jgk 😭

Anak kena cakar
Masuk bulan ketiga pada 12/11/19, Fatin sepatut kerja petang tapi Fatin hantar anak awal sebab nak ke rumah anak2 yatim di Ampang, (activist di sana). Fatin sempat text bs sebab nak hantar anak awal, depan rumah bs pukul 10.30 pagi hantar Lufya. Bagi salam 5 kali gais tak di jawab dengar budak2 gelak main mainan , call baru bs sedar . Rupanya die tidur 😞 pastu letakkan Lufya baik2 dekat tilam die , sebab mata die dh lali nak tido. Dalam perjalanan nak ke Ampang tu , dalam hati ni memang gundah gulana, siap gtau suami suruh cari BS lain 😭 petang pukul 6 ,suami pergi ambil Lufya kat BS tengok muka anak berbirat ☹ suami tanya BS, BS cakap kene cakar dengan anak asuhan lain 😭 suami ambil beg Lufya terus keluar dr rumah bs tu. Waktu tu Fatin kerja , suami sempat send pic Lufya seperti di bawah 😭 hati ibu mana tak runtun tengok muka anak sampai mcm ni ☹
Bila tanya BS die suruh kite plak pergi settel dengan mak budak asuhan (budak perempuan) yg cakar Lufya tu , ya Allah… mana tanggungjawab awak sebagai BS ? Mak budak tu call la Fatin mintak maaf semua… padahal bukan salah die , anak die pun tah betul ke tidak anak die pukul, sebab anak die baru 1tahun 6bulan 🤦🏻♀

Minta maaf sambil mengalirkan air mata
Keesokkan hari, Fatin dan suami pergi jumpe bs dan niat kami memang nak tahu cerita sebenar . Sebab waktu ibu budak (Sue) yg kononnya bs cakap die cakar Lufya tu ade call dan bgtahu Fatin , BS cakap anaknya telah tampar Lufya 😅 nampak tak dah bercanggah 🤦🏻♀ kami pergi dan kebetulan Sue ade kat situ, kami bersembang secara professional .

Pada awalnya, bs minta maaf sambil mengalirkan air mata , dan Sue sekali lagi minta maaf . Untuk pengetahuan semua Sue follow up Fatin pasal kes Lufya ni pada malam kejadian tersebut & bs hanya buat keras je . Macam bukan salah die walaupun sebenarnya die dah cuai☹ suami tanya pasal kkm, katenye die ade, Kami suami isteri tanya baik2 dan still tak percaya , pada awalnya die cakap dengan Fatin, Lufya kena cakar dengan Sue die cakap anak Sue tampar dan berdepan dengan bs sdri die ckp anak kene permainan letgo 🤦🏻♀ dan yg paling latest suami die cakap anak asuhan lain jatuh dan tertampar Lufya 🥺 ya Rabb , mana yang betulnya Ya Allah.

Kalau mereka benar Fatin pasti jawapan akan jd sama tp kenape mesti lain2. Bs siap tanya ape feedback still nak hntar tak , keputusan Fatin memang tidak dan kami datang untuk ambik tilam dan barang2 Lufya , dalam kami berbincang dan nak tahu cerita tu saya luahkan semua pada bs yg pada awalnya die dah tipu saya, dan die cakap anak asuhan die hanya ank fatin dan anak Sue shj , selebihnya dalam 8 orang mcm tu adalah anak asuhan ibu die yg berumur 50an. Korang percaya? Saya tidak kesah die nak jaga berapa orang pun tapi mampukah die ? 🥺

Suami bgthu smlm pergi HKL doc tak cek lg dh ckp itu kesan penampar , tp dalam surat DOC ckp Lufya disyaki didera . Mereka ade jugak tnye still nak buat report ke, Fatin keluarkan surat report yg dibuat oleh suami smlm dari beg dan tunjuk pada mereka dan sekarang hanya tunggu pihak polis jalankan tugas . Waktu ni muka resah bs memang nampak , Lufya sampai tertido di pangkuan ayahlah sambil duk tgu kami berdebat 😅 dah tanya tapi still jawab benda lain so kami berangkat sebab nak jumpe io pukul 10 . Saya sempat salam dan berterima kasih dgn bs.

Dia dalam tekanan
Dan skrg saya dapat tahu , BS cakap
saya lempang die di balai
die beri saya RM1200( utk apa?)
Die kene tido balai dlm keadaan preggy (mase bila die preggy, tak nampak perut)
Dan yg “paling baik”saya hina perkerjaan bs die (kerja Fatin pun tak perfect , mana mahu Fatin nak hina kerja org) Ya Allah , patut ke BS ni jaga anak korg? Die dlm tekanan , kesian budak2 yg die asuh skrg 😭 harap dorg tak apa2 . Kenyataan kat atas tu semuanya tak betul , pada masa ni IO tak inform apa2 takkan dorg terus sergah je . Kalau ikutkan nak lempang dari 1st hari Lufya kene tu die dah kene teruk, tapi saya tahu undang2 , fatin respect lagi die sebab tua dr fatin😟
Sekarang kite tunggu JKM jalan tugas . Harap sangat budak2 yg bs jage sekarang selamat 🥺
.
Korang yang area Wangsa Maju, Taman Desa Setapak , Keramat semua . Kalau nak ambil BS tanya kawan dulu atau ahli keluarga yg kenal dhlu. Jangan ambil yg tak kenal tanpa selidik dahulu. Sekarang Fatin kena .. harap tiada lagi kes macam ni berlaku … sy tak nak mention fb dia tp nama BS Linda/Hasrinda ,ddk area taman desa setapak… korang hati2…


Bercuti Lagi Syok Bila Poket Pun Tak Bocor. Begini Cara Nak Bercuti Di Destinasi Menarik  Sambil Berjimat!

Terlalu lama rasanya kita seisi keluarga tidak berpeluang untuk bercuti bersama-sama. Anak-anak pula tidak dinafikan asyik sahaja bertanya, bila masanya mereka boleh dibawa berjalan-jalan untuk melakukan aktiviti menyeronokkan dan sekali gus memanfaatkan musim cutil sekolah kali ini.

Memandangkan anak-anak  sudah berasa ‘puas’ duduk di rumah,  saban hari melakukan aktiviti-aktiviti rutin seperti menonton tv, bermain games, atau mungkin sekali sekala di hujung minggu berkhemah di laman rumah. Jadi apa kata kali ini kita bawa anak-anak meneroka ke destinasi mengujakan tanpa perlu pergi jauh dan yang penting dapat jimat bajet!

Caranya bagaimana?

Jadi tunggu apa lagi, jom bawa keluarga anda bercuti dan di sini dikongsikan beberapa aktiviti  menarik lagi berbaloi untuk anda sekeluarga lakukan bersama;

Membawa anak-anak menerokai lebih 20,000 hidupan laut, 250 spesis berbeza dari dalam dan luar negara, sekali gus anak-anak dapat mempelajari kepentingan pemuliharaan hidupan laut. Menarik juga bila ke sini, anda sekeluarga dapat melihat dengan lebih dekat ikan jerung bila melalui terowong bawah air sepanjang 90 meter. Boleh melihat Sand-Tiger Sharks, Green Sea Turtles dan Red-Bellied Pranhas. Pengalaman ini sungguh menakjubkan! Pastinya menjadi antara pengalaman menarik yang tidak akan dilupakan.

Waktu operasi:

Di buka Setiap Hari : 10.00am-8.00pm (Kemasukan Akhir : 7.00pm)

Zoo Negara antara lokasi wajib pergi bersama anak-anak.  Berkunjung di sini kita akan dapat memerhati haiwan-haiwan seperti gajah, singa, harimau dan pelbagai haiwan lain hidup di habitan semulajadi. Malah sebenarnya terdapat lebih 5000 spesis haiwan mamalia, burung, reptilia, amfibia dan ikan ada di Zoo Negara ini. Berkunjung di Zoo Negara pastikan anda sekeluarga jangan lepaskan peluang untuk bertemu dan melihat aksi comel beruang panda gergasi Xing Xing dan Liang Liang.

Waktu operasi : Dibuka setiap hari 9am-5pm

Jangan lupa untuk menyenaraikan Sunway Lagoon sebagai antara destinasi percutian anda sekeluarga. Bila berkunjung di sini, anda boleh habiskan masa seharian bersama-sama untuk menjelajah di 6 zon; iaitu  Nickelodeon, Amusement Park, Scream Park, Water Park, Nickelodeon Lost Lagoon, Wildlife Park, dan Extreme Park.

Waktu operasi :

Dibuka setiap hari kecuali hari Selasa pada jam 10.00am-6.00pm

Tidak usah pening kepala memikirkan destinasi pelancongan untuk keluarga dan anak-anak. Jom rasai pengalaman liburan yang meriangkan di taman tema Legoland. Bukan sahaja anak-anak akan teruja bermain dengan pelbagai jenis permainan, malah orang dewasa juga pasti teruja untuk meneruskan pengembaraan di Legoland,Johor.

Waktu beroperasi : Isnin-Ahad (10.00am-5.00pm)

Rugi sekiranya jika anda lepaskan tawaran hebat dan istimewa ini dengan begitu sahaja. Apa yang pasti dengan menggunakan Klook menjanjikan harga tiket yang jauh lebih murah daripada harga yang dijual di kaunter bahkan ianya dijamin. Tanpa ragu-ragu anda boleh terus membuat tempahan lebih awal dan ianya cukup mudah. Semua tersedia untuk anda buat pilihan hanya dengan tawaran harga yang berbaloi.

– Jaminan harga terbaik (lebih murah daripada harga di kaunter)

– Tanpa perlu beratur panjang

– Banyak tawaran kombo

Lebih menarik, bermula 22 hingga 27 Mac 2021 ini, Klook akan mengadakan kempen School’s Out JOM CUTI!  KLOOK menawarkan sehingga  50% tawaran kilat untuk percutian terpilih. Bahkan bila anda menggunakan kod promo FAMILIKKLOOK15 anda berpeluang mendapatkan tambahan potongan RM15 lagi untuk setiap baucer aktiviti bermula RM80.00 minima.

Tidak lengkap sekiranya bercuti jika tidak menikmati makanan istimewa di hotel-hotel ternama, dan bertambah berbaloi bila ditawarkan dengan potongan harga yang menarik.

Memang Wow setiap promosi yang bakal dinikmati bersama Klook dan caranya juga cukup mudah. Gunakan sahaja kod promosi FAMILIKKLOOK15 dan baucer boleh digunakan sehingga 31 Disember 2021.

Terma dan syarat

*Kod promosi FAMILIKKLOOK15 ini hanya sah untuk pengguna baru Klook dan boleh digunakan hanya sekali sahaja. Kod promosi ini melayakkan pengguna untuk mendapatkan potongan harga RM15.00 untuk pembelian pertama dengan had minima perbelanjaan sebanyak RM80 dalam satu tempahan.

*Bagi menikmati promosi ini, pastikan kod promosi digunakan ketika daftar keluar di halaman pembayaran.

*Kod promosi hanya SAH untuk warganegara Malaysia sahaja.

*Kod promosi ini tidak sah untuk promosi, baucar atau tawaran diskaun yang lain.

*Klook mempunyai hak untuk menolak, membatalkan atau mengubah terma dan syarat promosi ini pada bila-bila masa tanpa notis awal.


“Jadi Singa Waktu Mereka Malas, Bukan Waktu Ajar.” Usah Cepat Hukum & Marah Jika Anak Lambat Faham,  Guru Ni Kongsi Tip!

Dalam situasi sekarang, mendidik dan mengajar anak-anak di rumah kena ada caranya. Sabar adalah sangat penting terutama jika anda mempunyai anak-anak yang agak lemah dalam bab pembelajaran.

Kerana itu ada antara sesetengah ibu bapa yang jenis hilang sabar akan menganggap hukuman atau denda adalah jalan penyelesaian bagi membentuk anak-anak.

Apatah lagi jika mendapat anak yang lambat ‘pick up’ , berulang kali benda yang sama masih tidak memahami.

Walhal, dengan mengambil jalan mudah  begini, anak-anak lagi memberontak dan hubungan itu akan menjadi semakin jauh.

JANGAN MENGHUKUM/MARAH-MARAH ANAK HANYA KERANA MEREKA TIDAK FAHAM.

Ramai ibu-ibu pm aku bertanya cara yang betul untuk ajar anak di rumah terutamanya mata pelajaran Matematik.

Mereka bertanya, perlukah sediakan rotan? Kebanyakan mereka bila mengajar anak akan bertukar menjadi singa secara tiba-tiba. Ada juga meluahkan tidak dapat menahan marah apabila benda yang sama dan diulang tapi anak tak faham-faham.

Maka cubitan adalah ‘hadiah’ yang anak mereka dapat akibat kesalahan dan ketidakfahaman mereka itu. Baik tuan-tuan dan puan-puan sekalian. Tarik nafas, dan baca perkongsian aku sampai noktah terakhir.

Mengajar ini perlukan kesabaran yang cukup tinggi. Tekniknya ada pelbagai jenis. Teknik yang terbaik (pada aku) ialah gabungan kelembutan, ketegasan, dorongan dan juga sedikit paksaan.

Begini tuan-tuan, bila mengajar tentang sesuatu topik, kesabaran itulah paling penting. Kelembutan dalam tunjuk ajar itu perlu,memujuk mereka agar faham dengan bahasa yang lembut agar mereka bertambah minat dan suka belajar.

Bila ketegasan itu perlu?

Bila anak mula main-main dan tidak tumpu perhatian. Bila anak mula mendengar sambil mengacau adiknya atau sambil memandang kawan yang naik basikal di luar rumah.

Di sini ketegasan perlu. Perlu untuk dia menumpukan perhatian. Sebaik tumpuan dia berikan, kembali ajar dengan lembut dan sabar.

Jika dia salah, jangan dimarah. Ulanglah walau berpuluh kali. Bila dia tidak faham, jangan cepat cubit atau rotan, namun sabarlah memberi penerangan dengan cara paling mudah sesuai dengan aras pemikiran mereka.

Namun jika mereka malas, di sini kegarangan perlu. Hukuman ringan pun boleh dikenakan jika mereka malas. Kalian minta anak-anak buat 5 soalan, lepas siap satu dia mula malas dan nak main, hah, di sini perlu menjadi singa.

Menjadi singa bila mereka malas, bukan semasa memberi penerangan dan tunjuk ajar.

Bagaimana anak nak faham jika mereka belajar dalam ketakutan? Kasihan dengan mereka asyik dicubit asyik dirotan hanya kerana sesuatu perkara yang otak mereka masih tak mampu nak faham.

Apakah benar mereka tak boleh nak faham atau mereka tidak mampu faham akibat belajar di bawah tekanan?

Atau mungkin juga cara penerangan dan tunjuk ajar kita yang kurang betul membuatkan anak-anak susah nak faham.

Jangan!

Aku selalu menekankan pada murid-murid,

“Cikgu tak marah jika awak salah, namun cikgu sangat marah jika awak malas.”

Murid aku, jika 20 soalan aku beri dan mereka salah semua, tiada satu dendaan atau hukuman aku beri pada mereka.

Namun jika tidak siap kerja, nahas!

Sama juga bila aku mengajar dan memberi penerangan panjang lebar, bila ditanya mereka tak faham dan tak boleh jawab. Aku dengan lembut dan sabar akan mengulang-ulang dan ajar semula.

Namun bila aku mengajar mereka tidak tumpu perhatian, pandang luar kelas, main pemadam, bercakap dan sebagainya, nahas!

Bila masa perlu memaksa anak?

Bila tidak melibatkan pemahaman. Yakni melibatkan hafalan.

Anak tak hafal sifir dan rumus, aku sokong jika kalian dan jadi singa. Nak marah atau nak hukum sekali pun (dengan hukuman ringan sahaja).

Hat tu tak apa. Ini kerana hafalan dan kefahaman adalah dua benda berbeza. Jauh berbeza.

Hafalan memerlukan usaha untuk mengingat. Bila banyak kali diulang-ulang pasti akan ingat. Maka, murid yang tidak dapat menghafal sifir dan rumus sebenarnya bukan kerana mereka tidak boleh, tetapi kerana mereka malas.

Orang yang malas, tiada ubat di hospital bang. Ubatnya hanya rotan. Hehe.

Kefahaman pula memerlukan mereka berfikir, menghadam setiap penerangan dan tunjuk ajar. Jika mereka tidak mampu faham, mungkin saja kerana yang mengajarnya kurang bagus. Mungkin juga topik tersebut terlalu tinggi dengan akal mereka.

Tidak semestinya kerana mereka malas. Sebab itu, di sini perlunya kesabaran yang sangat tinggi. Jangan menghukum anak yang tak faham. Jangan!

Ingat ya mak-mak semua. Jangan asyik nak menyinga saja.

Ada tempat kita perlu berkeras, ada tempat kita perlu dengan lembut dan penuh sabar memberi tunjuk ajar.

Begitulah.

#MFS
– Berkongsi yang banyak, tidak menyorok yang sedikit. Itulah guru –
.


Isteri Juga Boleh Menjadi Penyebab Kepada Ketidakbahagiaan Suami. Deep Pesanan Lelaki Ni!

Dalam rumah tangga, selain kasih sayang dan juga tanggung jawab, kena ada komunikasi antara suami isteri. Luahkan apa yang tersirat dihati supaya pasangan tahu akan apa yang anda rasakan.

Elakkan perkara tersebut menjadi duri dalam daging. Hanya kerana sayangkan pasangan dan tidka mahu hati terluka, anda lebih rela pendamk. Akhirnya diri sendiri yang merana dan makan hati sedangkan pasangan tidak tahu apa yang bergolak di dalam diri anda. In inilah yang menjadi racun yang memakan sedikit demi sedikit kebahagiaan dalam rumah tangga.

Ada sepasang suami isteri. Mereka ada kesemuanya. Kereta sendiri, rumah sendiri, walaupun tidak sebesar mana, tetapi cukup selesa untuk mereka dan 2 orang anak mereka.

Si suami seorang penjawat awam kelas pertengahan. Si isteri pula seorang kerani di sebuah syarikat teknologi. Anak-anak mereka berusia 10 tahun dan 6 tahun.

Dari luaran, keluarga ini nampak normal. Menjalani kehidupan yang tidak terlalu mewah dan tidak pula susah. Boleh dikatakan, mereka dalam keadaan yang baik.

Setiap tahun mereka akan pergi bercuti di dalam negara. Ke Langkawi pernah, ke Legoland pun pernah. Pendek kata, mereka nampak bahagia.

Sebulan sekali, pasti si suami akan meminta kebenaran isterinya untuk pergi memancing. Itu rutin bulanan suami. Namun, si suami jarang bercerita mengenai ikan, joran dan perkara mengenai memancing. Joran yang di bawa sentiasa berada di dalam keadaan yang baik dan jarang sekali ada tangkapan yang dibawa pulang. Perkara ini berlaku sejak beberapa tahun yang lepas lagi.

Si isteri mengesyaki suaminya curang dan memancing itu hanyalah alasan. Pada suatu hari, si isteri nekad mengekori suaminya yang keluar untuk memancing.

Mereka tiba di suatu kawasan hutan yang tidak terlalu terpencil. Isterinya yang mengekori di belakang, memberhentikan kereta sedikit jauh dari kenderaan si suami.

Tanpa mengeluarkan apa-apa barang memancing, si suami terus berjalan ke dalam hutan sambil diekori isterinya tanpa disedari.

Dengan tidak semena-mena, terdengar jeritan yang amat kuat. Jeritan itu amat kuat sehingga mengatasi bunyi kenderaan di tepi jalan raya tadi.

Si isteri yang ketakutan tidak berani untuk mendekati dan hanya memerhati dari jauh. Dengan jelas dia dapat mendengar perkataan demi perkataan yang disebut suaminya.

AKU BENCI KAU ! KENAPA KAU BUAT AKU BEGINI ! ARGHHHHHHHH !

Si suami seperti tidak dapat mengawal dirinya. Menjerit dan menangis. Menjerit dan menangis seperti seorang bayi.

Ketakutan melihatkan suaminya sebegitu, si isteri bingkas bangun dan pulang. Bimbang akan keselamatan dirinya dan anak-anak, si isteri semakin risau. Dia terfikir mungkin suaminya ada penyakit sakit jiwa. Risau akan kebarangkalian suaminya akan bertukar ganas.

Isteri tadi memaklumkan perkara itu kepada ibu-bapanya yang membuatkan mereka terus bersiap untuk datang ke rumah.

Sementara menunggu mereka sampai, suaminya tiba-tiba pulang. Riak wajahnya bersahaja. Dengan senyuman manis yang sama sejak hari pertama mereka berkahwin, si suami menghulurkan beberapa kuntum bunga kegemaran isteri.

“You ada masak? Kalau takde takpe, I rasa nak masak untuk you hari ni”. Si isteri kebingungan. Suami di depan matanya ini berlainan langsung dengan yang menjerit di hutan tadi. Dia nampak gembira, nampak penuh kasih sayang seperti selalu. Memang setiap kali pulang dari memancing, suaminya akan membawa bunga untuk si isteri. Tetapi kali ini berlainan sedikit kerana isterinya sudah tahu apa yang sebenarnya dilakukan si suami.

Sambil memerhati suaminya memotong bawang dengan pisau, si isteri semakin lama semakin ketakutan. Berbagai perkara dan situasi yang bermain di mindanya. Adakah suaminya akan bertukar ganas dan menggunakan pisau itu untuk melukakan dia? Adakah suaminya akan membunuh diri dengan pisau itu? Atau adakah suaminya akan meletakkan racun dalam makanan tu?

Lamunan ngerinya terhenti apabila loceng di pintu berbunyi. Si isteri menarik nafas lega apabila ibu bapanya tiba. Si suami yang terkejut dengan kehadiran mereka terus menyambut mereka dengan tergopoh-gapah sehingga terlupa pisau yang masih di tangan.

Mereka bertiga menarik nafas lega apabila si suami meletakkan pisau itu dan kembali mendapatkan ibu-bapa mertuanya. Belum sempat mereka melabuhkan punggung, ibu mertua suaminya terus bertanya, “kamu dah kenapa, mak dengar kamu menjerit seorang diri dalam hutan, kamu dah gila ke?”.

Terkejut dengan soalan itu si suami memandang tepat kepada isterinya yang terus menceritakan yang dia telah mengekori aktiviti memancing suaminya tadi. Muka si suami berubah dengan serta-merta. Dia terus menundukkan kepalanya dan menitiskan air mata.

Ayah mertuanya tanpa berlengah memegang bahu menantunya dan bertanya, “kenapa ni? Ceritalah pada kami, kita bukan orang lain”. Ibu mertuanya masih memeluk tubuh dan berkerut melihatkan menantunya yang disangkakan gagah selama ini sedang menangis berjujuran air mata di hadapan dia.

Si suami mendapatkan isterinya dan memegang tangannya sambil mereka duduk. Si suami secara tiba-tiba turun dari sofa dan melutut di hadapan isterinya sambil diperhatikan mertuanya di sebelah. Sambil menangis dan memegang tangan isterinya, si suami meluahkan semuanya.

“Sayang, I dalam kemurungan. I tak bahagia. I sentiasa bersedih. I sayangkan you, tapi I benci sangat dengan you. You buat I terseksa selama ini”.

Terbeliak mata si isteri mendengar luahan isi hati suaminya. Tak pernah dia sangkakan, suaminya yang sangat baik ini, yang selalu membantunya buat kerja di rumah, tidak pernah mengeluh melayan dia dan anak-anak dan nampak sentiasa gembira sanggup meluahkan kata-kata sebegitu terhadapnya.

“Sayang, hidup I tertekan. You selalu marah dan menjerit kat I. I malu bila you marah-marah I depan anak-anak, depan mak ayah dan depan orang ramai.”

“Sayang, I tak mampu nak penuhi setiap permintaan you. Gaji I berapa je, cukup untuk makan pakai you dan anak-anak. Tapi you selalu minta itu dan ini. I terpaksa jugak turutkan. Kalau I cakap I tak mampu, you akan merajuk, you akan marah. Habis kiri kanan depan belakang I cari duit untuk penuhi impian dan permintaan you.”

“Sayang, selama kita kahwin, you tak pernah hidangkan nasi untuk I. Bila you dah siap masak, you sentiasa merungut dan ajak I makan pun dengan nada yang marah. Itu sebabnya I selalu suka masak sendiri. Pakaian I pun semuanya I gosok sendiri, I basuh dan sidai sendiri. You tak pernah peduli pasal pakaian I. Seluar kerja I ni dah 3 tahun tak pernah bertukar. I sentiasa tunggu bila you nak tegur seluar yang dah turun warnanya ni.”

“Sayang, you selalu paksa I ikut cara you. I layankan jugak walaupun I sebenarnya tak suka. I jenis yang tak suka sofa dan langsir yang ropol-ropol macam mak datin ni. I suka kalau kita hidup sederhana dengan perabot yang sedikit. Ini tidak, rumah kita penuh dengan barang hiasan sehingga nak berjalan pun susah. I serabut sangat.”

“Sayang, I tak tahan dengar you membebel setiap hari. Perkara yang sangat kecil seperti I terlupa tutup suis lampu boleh buat you membebel dan marah sampai setengah jam. Benda yang terjadi bulan lepas dan tahun lepas pun you sentiasa ungkit bila you marah. I rasa serabut sangat.”

“Sayang, I suami yang sangat baik. I buat apa yang you nak, I jadi suami yang terbaik untuk you. Tapi you sentiasa cemburu. Sampaikan I tak boleh nak bekerja seperti orang normal. Sentiasa menjadi mangsa syak wasangka you. Itu tak boleh, ini tak boleh. Dengan rakan sekerja tak boleh cakap, dengan boss sendiri pun you pertikaikan walaupun dia lelaki. You sentiasa ada prasangka buruk terhadap I. Tak pernah sekali pun you percayakan I. I jadi sangat lemas dengan benda ni. I terlalu penat. I tak tahu macam mana nak yakinkan you lagi. Semua dah I lakukan. Tetapi I tetap buruk di mata you.”

“Sayang, I terasa sangat bila you merendah-rendahkan I depan family dan kawan-kawan you. I tahu, I bukan kerja pangkat besar. Tapi tak perlu la you perli I, rendahkan I dengan membanding-bandingkan I dengan orang lain. Walaupun masa tengah melawak. I rasa macam sampah.”

Sayang, I pelik bila kat rumah, you tak pernah pun rasa nak cantikkan diri. Rambut you sentiasa serabut walaupun dah biasa ke salon. I tak sampai hati nak cakap, badan you berbau sebenarnya. Mulut you pun sama. Tapi bila keluar atau ke tempat kerja, nampak sangat you bersungguh-sungguh untuk nampak cantik dan wangi je bau you. I kecewa kerana you utamakan orang lain dari I.”

Si isteri yang kaku mendengar luahan suaminya itu terus bertanya. “Kenapa you tak pernah cakap semua ni?” Si suami pun menjawab, “Berkali-kali dah I cakap, you tak dengar. I takkan sempat habis cakap, you dah potong. You memang tak boleh terima teguran I.

“Bertahun lamanya I simpan semua ni. Sebulan sekali I pergi ke hutan tu untuk menjerit dan meluahkan segala-galanya. I tak tergamak nak marah kat you dengan anak-anak. Lebih baik I menjerit sorang diri. Makin lama perasaan ni makin menebal. Makin lama I semakin tak bahagia, makin lama I semakin membenci you. Tapi demi sayang kat you dan anak-anak, biarlah I tanggung sendiri. Ramai kawan-kawan I ada skandal disebabkan hal sebegini. Tapi I tak nak orang lain. I nak isteri I je.”

Si isteri memeluk suaminya dengan erat. Berjujuran air matanya menangis menyedari kesalahannya. Si bapa tidak dapat menahan sebak memikirkan betapa anak perempuannya sebenarnya telah menyebabkan seorang lelaki yang baik menjadi amat tertekan. Si Ibu pula menyesal menjadi teman anak mengumpat suaminya sendiri.

Cerita ini tiada kena mengena dengan sesiapa. Ianya hasil olahan dari cerita yang saya baca dan ditokok tambah mengikut situasi masa kini.

Pengajaran yang kita dapat dari cerita ini ialah, sebagaimana orang mahu menolak pendapat ini, isteri juga boleh menjadi penyebab kepada ketidakbahagiaan suami.

Suami yang tak bahagia ini ada 3 pilihan. Sama ada mencari bahagia di tempat lain, menjadi seperti cerita ini atau menjadi suami zombie seperti yang pernah saya tulis sebelum ini.

Muhasabah diri mulai hari ini. Selami hati pasangan. Lihat kembali apa yang telah dibuat kepadanya dan untuknya. Adakah ada yang tersilap? Adakah ada yang tidak cukup? Buatlah bahagian anda sepenuhnya.

Semoga penulisan panjang ini mendatangkan manfaat. Niat saya hanya menegur dengan berhemah. Jika anda telah melalukan yang terbaik buat suami anda, bagus. Teruskan. Tetapi jangan lupa buka mata dan telinga untuk lihat dan dengar apa yang suami cakap atau tunjuk. Kadang-kala ianya terlalu senang nampak sehingga kita terlepas pandang.

Kepada yang rasa penulisan ini tak adil, sila baca penulisan-penulisan saya sebelum ini yang memfokuskan masalah yang berpunca dari suami. Kita perlu adil. Kita juga manusia yang tak terlepas dari melakukan kesilapan.

Kongsikan kisah ini buat pedoman kepada semua. Adakah anda pernah buat perkara yang si suami itu luahkan dalam cerita ini?

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.


Grup Whatsapp Bukan Untuk Membawang Tapi Boleh Jadi Catatan belanja Suami Isteri. Lelaki Ni Kongsikan Caranya!

Bila dah kahwin, soal perbelanjaan setiap bulan kenalah dirancang dan dicatatkan dengan terperinci supaya barulah nampak perbelanjaan tiap bulan.

Bukan apa, takut tersasar atau terlebih guna. Jika dulu pen dan nota kecil jadi keutamaan tapi tip yang dikongsikan oleh saudara kita ni, Nik Mohd Fahmi memang best. Jom ikut caranya.  Mudah!

Senang je nak rekod perbelanjaan setiap hari tanpa bawa pen dan kertas. Saya belajar dari Azizi Ali bahawa pentingnya kita rekodkan belanja setiap hari.

Azizi Ali namakannya Money Tracker. Mula-mula tu macam agak susah untuk saya nak buat sebab masa kita berbelanja, mana sempat nak tulis. Tapi saya dapat idea sendiri, sangat mudah. Idea ni menyebabkan saya dan Aimi Nazihah berjaya amalkan sampai hari ni.

Caranya macam ni, kita semua kan selalu pegang handphone. Macam dah keperluan jadinya. Mana-mana pun tengok handphone. Jadi, buat satu group whatsapp. Ahlinya suami dan isteri sahaja. Letak nama group Money Tracker. Tiap kali lepas makan, beli atau belanja apa-apa, tulis dalam group whatsapp tu :

Makan tengahari -8.00
Minyak kereta -50.00
Parking -1.00
Bil letrik -78.00
Econsave -45.50
Laptop -1450.00
Ali bayar hutang +300.00
Bonus +500.00

Simbol ( – ) adalah sebagai perbelanjaan atau duit keluar. Simbol ( + ) adalah sebagai pendapatan atau duit masuk.

Dalam whatsapp kan ada tarikh bila kita tulis. Jadi, hujung bulan kita boleh semak balik perkara berikut :

1. Berapa duit kita dah belanja
2. Bila tarikh kita belanja
3. Apa yang kita belanja
4. Belanja lebih bajet atau tak
5. Apa yang terlebih bajet

Kesannya, kita akan tahu belanja setiap bulan terlebih kat mana supaya lebih beringat dan perbaiki cara perbelanjaan ke arah yang lebih berhemah.

Tips ni pun boleh buat untuk benda lain juga. Kalau nak simpan resepi, location, nak buat senarai tugasan, senarai barang nak beli, cuma buat group whatsapp suami isteri dan tulis la apa saja dalam group whatsapp tu untuk simpanan.

Semoga bermanfaat.

Hebat kan?

Kredit: Nik Mohd Fahmi


“Untuk Pencarum Yang Memerlukan.” Kerajaan Kaji Saranan Benarkan Pencarum Keluarkan Dana Akaun 1!

Cadangan Pengeluaran Akaun 1 Kumpulan Wang Simpanan Pekerja mendapat pelbagai reaksi dari banyak pihak. Ini berikutan situasi pandemik Covid-19 yang menyebabkan ramai kehilangan pekerjaan.

Terbaru, Perdana Menteri Tan Sri Muhyiddin Yassin dalam satu laporan menyebut, pihak kerajaan sedang mengkaji saranan untuk membenarkan pencarum tertentu mengeluarkan dana daripada Akaun 1 KWSP.

“Saya telah berbincang dengan Kementerian Kewangan dan kita pada dasarnya bersetuju dan bersedia untuk mengkaji cadangan untuk pencarum yang benar-benar memerlukan untuk mengeluarkan peruntukan daripada Akaun 1,” katanya dalam satu temu bual bersama BERNAMA dan stesen televisyen tempatan lain, di sini, hari ini, menjelang pembentangan Belanjawan 2021.

Belanjawan yang akan dibentangkan pada 6 Nov itu merupakan yang pertama di bawah pentadbiran kerajaan Perikatan Nasional.

Kerajaan pada tahun ini telahpun melaksanakan beberapa kelonggaran berhubung KWSP, khususnya membenarkan caruman pekerja dikurangkan kepada 7 peratus daripada 11 peratus dan pengeluaran menerusi i-Lestari yang mana pencarum boleh mengeluarkan simpanan maksimum RM500 sebulan untuk tempoh 12 bulan daripada Akaun 2 masing-masing.

Hampir 70 peratus daripada ahli KWSP memilih untuk mengurangkan caruman pekerja kepada tujuh peratus yang kini menyumbang kepada meningkatkan pendapatan boleh guna sebanyak hampir RM700 juta sebulan.


Tahniah! Syura Selamat Bersalin Bayi Lelaki “Terima Kasih Sayang Untuk Anugerah Terindah Ini..”

Penyanyi yang popular dengan lagu etnik klasik, Syura Badron telah selamat melahirkan putera lelaki pada hari Isnin, 13 Mac 2023 bertempat di sebuah hospital swasta di Johor Bahru.

Berita gembira tersebut dimuat naik oleh suaminya, Muhamad Farizat Ismail menerusi sebuah hantaran video di Instagram milik mereka sebentar tadi.

“Syukur Alhamdulillah.. Pada 13 Mac 2023 isteri saya telah selamat melahirkan seorang putera seberat 2.5 kilogram (kg) secara normal pada pukul 9 malam.

“Syura dirawat sempurna oleh Dr. Thokha Muhammad di Regency Specialist Hospital, Johor Bahru.. Terima kasih di atas segala doa yang tak hentio-henti dari semua..

“Hanya Allah sahaja yang dapat membalas segala doa kalian. Terima kasih sayang untuk anugerah terindah ini..” tulisnya.

Malah, dalam perkongsian yang sama, mereka juga turut mendedahkan nama anak lelaki mereka di akhir kapsyen tersebut.

“Assalamualaikum dan selamat datang sayang daddy mummy, Muhammad Umar Eussof,” tambahnya.

Menjengah ke ruangan komen, rata-rata rakan selebriti dan warganet mengucapkan kata tahniah atas kelahiran putera mereka.

Sekadar info, Syura berkahwin dengan pilihan hatinya, Farizat pada 22 Januari tahun lalu.

Sebelum ini, Syura pernah berkahwin Mohd Fadhly Md Yassin pada 16 April 2006 namun berpisah pada Ogos 2015.

Hasil perkahwinan itu, mereka dikurniakan tiga cahaya mata iaitu Nurul Dania Irdani, 15, Nurul Qaisara Sofia, 13, dan Muhammad Irfan Aryan, 11.


Wanita Ini Kongsi Petua Bibir Cantik Dan Tidak Merekah. Guna Kunyit Dan Madu Sahaja. Wow, Jom Cuba Petua Superb Ini!

Bagi anda yang berdepan masalah bibir gelap, kering serta merekah, cuba praktikkan petua ini. Ia cara paling selamat merawat bahagian bibir yang diketahui sangat lembut dan sensitif.

Ia boleh diamalkan setiap hari kerana bahannya mudah didapati dan yang penting selamat. Tiada kesan sampingan bahkan tidak memudaratkan jika termasuk di dalam mulut atau termakan.

Perkongsian oleh Afieyzea Aleeschaylee untuk anda yang mempunyai masalah bibir kering dan pecah selain mengelakkan ia kehitaman.

Haa, hari ini Afiey nak share pula cara tradisional dijamin selamat untuk menyihatkan bibir kita perempuan yang suka pakai lipstick ni kadang tak sedar ada bahan-bahan yang dicampur tak elok untuk bibir dan semestinya kunyit tetap ada dalam setiap petua.

Bahan-bahan:

Kunyit

Madu

Cara-Caranya:

Khasiat kunyit untuk bibir:

Khasiat madu untuk bibir :

* Tips – tips lain , jangan terlalu kerap menjilat bibir anda ianya akan membuatkan bibir bertambah kering , minum air putih secukupnya.

*Buat banyak boleh simpan dalam peti nanti boleh pakai lagi.


Jadikan Jambu Batu Snek Harian Famili. Ada Sebabnya & Begini Triknya!

Bila bercakap tentang snek atau kudap-kudapan yang sering dimakan oleh seisi keluarga, tentunya pilihan makanan seperti kekacang, keropok dan sebagainya sering menjadi pilihan.

Pun begitu, doktor ini berkongsi info yang menjadi amalan keluarganya dengan menjadikan buah jambu batu menjadi snek untuk seisi keluarga.

Ini perkongsiannya dan semoga bermanfaat.

Tiap kali nak pergi jalan jauh je, biasa kami akan prepare buah-buahan untuk jadi snek dalam perjalanan.

Masa pergi ke Kelantan itu hari pun, kami bawa jambu batu macam ni lah. Isteri saya dah siapkan potong kecil-kecil. Sekali ngap je boleh habis. Hehe.

Bukan apa, dengan cara ni lah sebenarnya paling mudah kita nak dekatkan anak-anak dengan makanan yang bagus. Risau sangat kalau dia orang lebih suka jajan dan makanan yang diproses berbanding real food macam ni.

Untung weh kalau anak suka dengan jambu batu sebab dalam tu ada vitamin C semulajadi. Vitamin ni lah yang bantu:

✅ Buatkan system imun anak kita jadi lebih kuat.

✅ Bantu lindungi sel dari kerosakan yang disebabkan radikal bebas.

✅ Mempercepatkan proses penyembuhan luka.

✅ Menguatkan gusi dan tulang anak.

Jambu batu ni harganya berpatutan tapi kelebihannya sangat banyak. Rugi betul kalau kita tak penuhkan peti ais dekat rumah tu dengan makanan yang bagus macam ni.

#notaDrALB


Ada Bahagian Orang Lain Dalam Rezeki Kita. Kisah Nenek Menjual Makanan Ni Tarik Perhatian Netizen.

Apabila kita didik sejak kecil oleh ibu bapa mengenai sikap kemanusiaan, saling membantu dan pekerti mulia, sudah tentu ia menjadi amalan hidup kita seharian.

Tidak kiralah kita berharta atau tidak, sikap saling membantu dan menyantuni orang sekeliling menjadi amalan harian.

Begitulah yang dilakukan oleh seorang pemilik facebook,  Missy Ezain yang melahirkan rasa simpati melihat kegigihan seorang nenek yang berniaga untuk mencari rezeki buat keluarganya.

Malah, kegigigan nenek yang berusia 70an ini, mengundang simpati apabila gerainya tidak mendapat sambutan. Dengan niat ikhlas ingin membantu, pemilik facebook ini telah menyeru agar mereka yang tinggal berdekatan dengan gerai nenek itu singgah memberi sokongan membeli juadah jualan nenek itu.

Lebih mengujakan, perkongsian ini telah mendapat perhatian netizen sehingga share cecah 14K share!

Dengan tujuan yang sama ingin viral bagi membantu nenek ini mendapat pelanggan lebih ramai.

Tengahari tadi. Tetiba je suami aku suruh aku singgah belikan die mee jawa & mee hailam kt kedai embah. Padahal time makan tengahari tu.

Masa break lunch hour aku pun bawak lah keta menyusur jalan-jalan kecik menuju kesana. Aku bukan pandai sangat pun jalan ipoh ni. Tapi aku ingatlah skit-skit jalan ke kedai embah tu sebab suami aku penah bawak beberapa kali sebelum ni.

Sampai je depan kedai tu, aku parking tepi jalan. Matikan enjin. Kedai ni didirikan betul-betul depan umah kayu dua tingkat. Nampak lama. Tapi bersih. Ala-ala rumah kampung dulu-dulu. Kiri kanan rumah kampung. Nama pun kampung melayu. Tak jauh dari situ ade surau. Ade dewan orang ramai. Tapi suasana agak sunyi sikit sebab kereta-kerata tak lalu situ. Sebab terpencil sikit dari jalan utama.

Suami aku penah citer. Masa die kecik-kecik dulu, masa nk balik sekolah die selalu singgah kedai embah ni beli jajan, kalau ade duit lebih sikit die beli lah mee jawa ke mee hailam ke laksa ke kat kedai embah ni. Aku agak kedai ni dah lama lah bukak. Dari zaman suami aku masih beringus sampai lah die dh beranak bini.

TAK RAMAI DATANG KE GERAI

Nak dijadikan citer, masa aku sampai tadi kedai tu sunyi. Takde orang. Kerusi meja banyak. Tapi kosong. Yang aku bleh agak kedai tu bukak bile aku nampak jajan-jajan bergantung. Tong plastik berisi biskut kacang, gula-gula bersusun atas meja kaunter.

Sampai je depan kaunter, aku bagi salam. Aku nampak pintu umah kayu tu terbukak. Kt dalam umah tu aku nampak ade sorang makcik tengah baring. Berehat agaknye. Sebelah die sorang pempuan. Ade sorang budak kecik dekat sebelah die. Anak cucu die gamaknye.

Bila deme nampak aku datang, makcik tu pun bangun perlahan—lahan ke depan kaunter.

“nak ape? ” tanya makcik.
“nak kutiyau hailam 1 ngan mee jawa 1”, balas aku.
“tapi kutiyau hailam nk tambah keropok yang macam dalam mee jawa tu yer” tambah aku lagi.
Makcik angguk je. Paham le kot gamaknye.

KEGIGIHAN SEORANG NENEK MENJUAL DEMI REZEKI

Dalam tempoh menunggu die siapkan order aku. Aku tengok kiri kanan atas bawah umah die dan kedai die. Aku nampak kt ampaian baju-baju opah & kain batik bersidai. Teringat kt mak aku kt kampung. Mak aku pun gemor pakai baju opah. Rumah die nampak season, cat dinding kayu pun mcm dh luntur.

Lepas tu, aku tengok kt dalam kaunter tu. Ade la nampak 4 5 bijik periuk besi atas dapor gas tu. Mungkin dalamnye berisi kuah hailam atau kuah mee jawa dah siap masak tunggu untuk diceduk aje.
Saiz periuk biasa-biasa aje. Mungkin sebab customer tak ramai mcm kedai mamak. Sebab tu makcik masak skala kecik je. Teka aku.

Dalam suasana sunyi tu, sambil menunggu makcik tu panaskan kuah, angin pulak bertiup sepoi-sepoi bahasa. Mengingatkan aku pada mak ayah kt kampung. Sayu pulak rasa hati. Pandangan mata aku beralih pada tangan makcik yg tengah bungkuskan mi ke dalam plastik.

Urat-urat timbul menampakkan usianya memang dh terlalu tua. Cara pakaian die hanya berserkup kepala, berbaju opah & berkain batik aje buatkan aku rindu betul kt mak aku. Mak aku time-time mcm ni mesti tengah baring-baring depan pintu sementara tunggu waktu azan zohor. Tapi makcik ni nampaknya gigih berniaga di usia senja begini. Hati aku dipanah rasa simpati. Kesian pulak kat makcik.

Aku nampak order aku dh siap bungkus. Aku bangun pegi ke arah makcik. Aku pun tanya “berapa makcik?” (aku tau dah berapa harganya sebab aku nampak menu & harga terpampang kt white board dekat dalam kaunter tu. Tp just nk confirmation aje).
“Rm6” kata die.
“keropok extra tadi makcik tak kire ke?” tanya aku.
“RM6.30” jawab makcik.
Aku macam terkedu kejap. Die cas keropok extra tu 30 sen aje. (kome bayangkan zaman mcm sekarang serba serbi mahal ni makcik ni cuma cas 30 sen jer). Dah la mi die jual murah-murah je. Rm3 je semuanya. berapa la sangat die dapat untung kalau mcm ni.

Aku keluarkan duit kertas RM5. Dan ade la RM1 dalam 8 keping. Aku bagi semuanya pada makcik. Die belek sehelai-sehelai. Nampak mcm die nk pulangkan baki. Tapi aku cakap kt die “makcik ambiklah semua yer, saya sedekah”

Dekat situ baru aku nampak muka makcik berseri sikit. Suka die aku tengok. Aku lagi suke tengok muka die mcm tu. Dari tadi nampak muram jer. Ini baru bercahaya sikit.

BERNIAGA TAK MAHU SUSAHKAN ANAK

Aku pun ape lagi start lah borak. Dari tadi mcm-mcm persoalan dalam benak sanubari ni. Mana tahu kot-kot aku boleh tolong.

“suami saya bagitau dulu masa die kecik-kecik suka singgah sini. Die teringin nak makan mi embah. Die suruh saya singgah beli”. Kata aku memulakan perbualan.
“sape? Die duduk mana?” Tanya makcik.
“kt kg rapat jaya tambahan sana nun. Saya pun xtau ler embah kenal die ke tak.. ” sambil aku menuding jari arah kampung sana.
“ramai dulu budak-budak datang. Tengok muka makcik cam lah kot” balasnya.

Aku pun tanya lagi. “petang-petang ramai ke orang datang kedai?”
“sekarang tak ramai dah.. Dulu ramai lah..” jawab makcik. Ada getar sikit dihujung ayatnye.

“makcik tinggal dgn sape?” ini lah masa yg ditunggu-tunggu. Aku memang nak sangat tanya ni.
“dengan anak.. ” dia jawab.
“suami makcik ade lagi ke?” tanya aku.
“suami takde dah..” jawabnya.
“jadi makcik duduk berdua dengan anak ke?” tanya aku lagi.
“a’ah.. Suaminye ade juga” jawabnya.

“berapa umur makcik”
“77” dia jawab. Wahh lebih kurang baya ayah aku jer.
Aku memang nak tanya lagi. Belum cukup puas hati lagi.

“anak-anak makcik ade berapa orang?”
“anak ade 3. Yg kt tinggal kat rumah ni anak bongsu” jawabnya.
“anak-anak makcik ade kirim duit ke?” aku mula tanya soalan sensitif. Sebab ini yang aku betul-betul nak tahu. Segan jugak aku nk tanya ni.
“ade.. Tapi jarang-jaranglah bagi sebab diorang pun keje biasa-biasa jer” die menjawab sambil tunduk ke bawah. Mungkin segan nk cerita. Agak aku. “suami makcik ade tinggalkan pencen ke?” aku rendahkan suara sikit agar makcik rasa selesa dgn soalan aku yg makin mencabar ni.
“takde.. Harapkan berniaga je lah”. Suaranya makin tenggelam. Sedikit emosi. Buat aku rasa lagi simpati.

Di akhir perbualan sebelum aku meninggalkan kedai embah, die sempat berkirim salam kepada suami aku. Mungkin die rasa bersyukur, ade lagi anak-anak yang masih sudi nk datang membeli ke kedainye.

Sungguh.. Sungguh aku simpati. Di usia begini. Mak ayah aku tak kerja dah. Duduk rumah je tunggu anak-anak bagi duit tiap-tiap bulan. Tapi embah. Dalam usia begini. Masih perlu berniaga untuk cari rezeki yang tak seberapa. Mungkin ini aje pilihan yang dia ada untuk dapat duit untuk penuhi keperluan hidup. Nak baya bil api air semua.

MOGA BERTAMBAH REZEKI BUAT NENEK NI

Buatkan aku lebih kasihan, kedai dia kurang mendapat sambutan. Aku tahu masyarakat kawasan tu tahu kedai die beroperasi. Cuma mungkin saingan dari kedai lain yang tawar hidangan lebih sedap dan pelbagai. Dan lokasi yang lebih strategik. Iaitu di tepi jalan-jalan utama.

Aku terpanggil untuk menulis cerita tengahari tadi disini sebab aku kasihankan embah. Die ade effort untuk meniaga pelbagai jenis mi. Walaupun dia masak sedikit. Tapi menu itu ADA.

Harga jauh lebih murah. Simple. Setanding dengan harga. Tapi rasa serius sedap.

Boleh aku katakan rasa mcm air tangan mak-mak kite kt kampung. kalo tak sedap takkanlah suami & mak mertua aku mengidam nk mkn mi die tengahari buta. Bak kata suami aku. Rasanya x berubah dari zaman die kecik dulu sampai sekarang.

Bayangkan pulak kalau pelanggan dah tak ramai. Mcmana die nk cover modal yang die dh keluarkan untuk jualan hari tu? Bayangkanlah jika hanya aku sahaja pelanggan die untuk hari ini. Rm13 aje mana nak tanggung. Kesian beb..

Izinkan aku untuk menyeru semua. VIRALKAN post ni.

Aku tak mintak banyak. Korang datanglah, singgahlah kedai dia. Kalau taknak makan, bungkuslah sikit boleh bagi anak-anak atau kawan-kawan. Semoga niat baik kita nak membantu ekonomi die termakbul.

Kalau ade yang kenal embah bolehlah share dekat komen. Aku nk tahu jgk latar belakang die. aku tulis panjang-panjang ni sebab aku nak tolong die SAHAJA tak lebih dari itu.

Kalau ade yang nk datang kedai dia boleh cari kat alamat ni:

Regat rapat jaya 2, kg rapat jaya, 31350 ipoh.
(kedai die dalam kampung melayu dekat dengan TUDM)

#Aku nk mintak tolong korang komen yg baik-baik & yg positif aje. Mohon jgn kecam sesiapa. Maaf sbb penulisan aku x bape cantik sbb aku org biashe-biashe je.

TERKINI SETELAH VIRAL

Selepas viral, kedai nenek berkenaan dikunjungi ramai. Malah ada yang memberi turut berkongsi lokasi kedai nenek ini berserta alamat

Semoga niat baik pemilik facebook berkenaan dirahmati. Sesungguhnya setiap dalam rezeki kita, ada rezeki orang lain.


Ibu Ayah, Ini Penting! Ajar Anak 3 Langkah Ini Jika Ada Yang Sentuh Tubuhnya, Jangan Sampai Ada Yang Rosakkannya!

Menitik air mata saya baca mesej Puan ni.

Tolong, ajar anak-anak apa itu sentuhan selamat dan tidak selamat

Mana-mana mak ayah yang ada anak kecil pasti rasa tersentak jika kejadian macam ni berlaku pada anaknya. Kita dah jaga dia elok-elok, didik baik-baik, tapi ada orang lain yang rosakkan!

Sebab tu kalau ada ibubapa yang mengadu pada saya pasal ni, yang pertama saya akan minta mereka percaya dahulu apa yang anaknya sampaikan.

Anak-anak sebesar ini takkan sekali-kali menipu bila private partnya (bibir, dada, punggung, kemaluan) disentuh, diraba, apatah lagi dimasukkan zakar.

Please, please, please, buat report polis segera. Kemudian, polis akan guide untuk dapatkan laporan kesihatan di hospital. Doktor perlu periksa kesan tusukan atau koyakan, samada kesan baru atau dah lama (berkali-kali berlaku).

Tolong, tolong, tolong, ajar anak-anak apa itu sentuhan selamat dan tidak selamat. Anak-anak kena tahu bertindak kalau rasa tak selesa seseorang individu menyentuh tubuh badannya.

Ingat 3 step ini, ajarkan pada anak,

1. JERIT kuat-kuat
2. LARI
3. MENGADU

Bila nak ajar? Seawal yang boleh. Bila anak dah faham arahan kita, terus sahaja ulang-ulang perkara ni. Lama-lama dia akan faham.

Mulakan dahulu dengan memberi nama yang sebenar kepada kemaluan yang lelaki dan perempuan.

Jika dah usaha untuk mencegah, tetapi perkara tak diingini tetap juga berlaku, jangan pernah undur untuk membela nasib anak. Jangan fikirkan sangat pasal pemangsa (apatah lagi si pelaku ahli keluarga sendiri). Anak-anak ini akan nampak kita berbuat sesuatu untuk haknya!

Share post ini. Tag pasangan anda. Biar ramai ibubapa yang alert!


Rela Potong Kaki, Tak Mahu Menyusahakan Ibu Bapa. Sebak Kisah Pelajar Kanser Tulang Yang Bakal Duduki SPM Ini

Meruntun jiwa apabila membaca kisah adik Mohammad Afiq yang  telah mengambil keputusan drastik mahu memotong terus kakinya akibat kanser tulang yang hidapinya sejak usia 13 tahun. Dengan niat hati tidak ingin menyusahkan kedua ibu bapanya. Ibunya Ayahnya jurujual astro dan ibu pula berniaga apam balik.

Kisah perjuangan Afiq yang bersemangat wajar  dan bakal menduduki peperiksaan SPM pada tahun ini sungguh sebak. Kisahnya ini dikongsi laman facebook seorang sukarelawan Puan Natipah Abu. Nyata sebuah perkongsian kemanusiaan yang sungguh menyentuh jiwa kita sebagai ibu bapa yang punya anak-anak sihat tubuh badan. Ikuti perkongsian ini.

Ikuti seterusnya luahan isi hati Afiq melalui petikan daripada laman facebook puan Natipah Abu. Sebak membaca luahan anak ini.

DARI ISI HATI AFIQ – PEJUANG HEBAT .

“ Saya disahkan kanser tulang tahap dua ketika berumur 13 tahun. Sejak itu bermulalah perjuangan saya. Bukan mudah bagi saya menerima dan menempuh semua ini tetapi apa pilihan yg saya ada ? .
Menangis? . Bohonglah kalau saya kata saya tak menangis apatahlagi masa kaki saya disahkan kanser .. saya baru berumur 13tahun tapi saya sudah tahu apa itu kanser.
Saya menangis dan memberitahu mama, saya akan bunuh diri jika kaki saya dipotong. Begitulah takutnya saya pada waktu itu.
Sebaik disahkan kanser .. saya menjalani kemeoterapi. Kemudian .. tulang kaki saya dibuang dan digantikan dgn besi supaya saya dpt berjalan semula.
Saya sangka .. dgn buangnya tulang kaki itu .. saya tak perlu menanggung apa-apa kesakitan lagi. Rupanya saya silap.
Episod ngeri pun bermula di situ. Sejak itu .. saya terpaksa menanggung sakit yg amat sgt bilamana kaki saya selalu saja terkena jangkitan kuman.
Dahulunya … saya sangat aktif bersukan namun kanser itulah pencetus segalanya tinggal sbg kenangan saja.
Selepas pembedahan memasang besi pada pada pertama kali .. saya terpaksa menjalani 27 kali lagi pembedahan yg berkaitan dgnnya di bahagian kaki.
Sakit dan siksa hanya Allah saja yg tahu setiap kali luka kaki perlu dicuci. Kulit saya yg ellergy dgn besi membuat keadaan makin buruk. Saya menangis setiap kaki dicuci.
Saya juga menangis kerana mengenangkan mama dan abah saya bukan org senang. Habis wang ringgit mereka digunakan utk merawat kaki saya. Tak cukup dgn hospital kerajaan .. saya dibawa ke swasta kerana kaki saya selalu saja sakit dan bernanah.
Sampai satu saat … saya rasa bersalah pada adik-adik. Duit yg sepatutnya digunakan utk membeli keperluan adik-adik … semuanya dihabiskan utk kaki saya. Terasa sangat saya seolah telah mengambil hak adik-adik.
Kemuncaknya … doktor memberitahu saya perlu menjalani satu lagi pembedahan utk mengeluarkan besi yg dipasang itu utk dicuci kerana besi juga ada kuman. Ini bermakna saya perlu menjalani proses awal semula.
Saya sudah tidak sanggup menyerahkan kaki saya utk disiang lagi. Kesakitan yang ada sekarang pun sudah tidak tertanggung … hendak ditambahkan lagi.
Sekarang saya sudah 17 tahun .. apabila masuk wad , saya akan ditempatkan bersama orang dewasa. Saya juga terpaksa menanggung kesan sikologi lagi bila berada di wad org dewasa atau lebih tepat di wad org tua.
Akhirnya .. saya membuat keputusan utk memotong kaki. Bila saya tanyakan mama dan abah.. memang keduanya tidak setuju tetapi saya sudah tidak sanggup lagi menanggung segalanya. Mama dan abah akhirnya akur dgn keputusan saya.
Saya sendiri jugalah yg memberitahu doktor tentang keputusan saya . Sama seperti mama dan abah … doktor juga terperanjat. Tapi beliau menerima keputusan saya .

Satu saja yg tanam dlm hati … tiada kaki bukan bermakna saya tidak boleh berjaya. Jadi, saya tak perlu bersedih semata-mata kerana tiada sebelah kaki.

Sebagai anak sulung .. saya sedar, saya kena kuat sbb sayalah harapan dan contoh kepada adik-adik.

Alhamdulillah … sekarang saya dah selamat potong kaki dan sekarang saya rasa diri saya macam normal semula. Tiada lagi kesakitan yg perit dan pedih.

Yang penting saya sudah boleh tersenyum semula walaupun kini saya sudah kehilangan kaki. Dan walaupun saya kini sudah kehilangan kaki .. saya tidak sama sekali merasakan saya ini cacat. Bahkan … saya rasa saya sudah mendapatkan diri saya yang dulu semula.
Saya mohon semua utk terus mendoakan saya agar pembedahan ini berjaya sepenuhnya dan saya sembuh spt sediakala.

Saya rindu rakan-rakan sekolah. Tidak sabar rasanya menunggu kesan pembedahan ini sembuh utk saya mula menggunakan kaki palsu.

 Saya ingin kembali ke sekolah semula dan menduduki peperiksaan SPM tidak lama lagi.
Biarpun sejujurnya saya trauma dgn pembedahan sebelum ini .. saya bersyukur kepada Allah kerana masih panjangkan umur saya dan memberi saya ujian yang tak ternilai untuk saya terus dan terus berjuang.
Kepada mama abah dan semua yang mendoakan kesihatan saya, terima kasih sangat sangat.
Hanya Allah saja yang mampu balas jasa baik mama-abah yang banyak bekorban utk saya selama ini dan terima kasih juga kepada semua yang mendoakan saya. Sesungguhnya sakit itu penghapus dosa
Kepada mama dan abah yang teramat dikasihi … Insyallah, satu hari nanti Abang akan balas jasa mama dan abah. Abang sayang mama dan abah sangat sangat

Yg benar,
Afiq

Moga kita muhasabah diri dengan coretan ini. Ringan sama dijinjing berat sama dipikul, kepada yang sudi memberi bantuan kewangan untuk meringankan beban kedua ibubapanya menyediakan kos rawatan perubatan buay Afiq boleh menyalurkan sumbangan di

MAYBANK PN ZULWARNI LAILEE

MAYBANK MUHAMMAD SUKRI BIN HANIFFA